MZ-LED336B-Bulk - Manios Cine Tools\nΑρχική σελίδα / Φωτισμός / Φώτα Open Face / MZ-LED336B-Bulk\n€365,80 με 24% ΦΠΑ\nBicolor φωτιστικό LED\n336 ισχυρά SMD LEDs\nDimmer με δύο λειτουργίες\nΛειτουργία Boost (ενίσχυση)\nΡυθμίσεις από ζεστό σε ψυχρό φωτισμό\nΜαύρο ματ φινίρισμα, ανθεκτικό στις γρατζουνιές\nLED Light Body\nΚωδικός προϊόντος: LED336B-Bulk Κατηγορίες: Φώτα LED, Φώτα Open Face, Φωτισμός Ετικέτα: MZ\nΤα επαγγελματικά φωτιστικά LED της MZ-Lighting είναι προϊόντα υψηλής ποιότητας για χρήση σε φωτογραφικές, τηλεοπτικές ή κινηματογραφικές παραγωγές.\nΙΑΠΩΝΙΚA SMD LEDs\nΈχουμε χρησιμοποιήσει Ιαπωνικά SMD LEDs για να κατασκευάσουμε φωτιστικά LED υψηλής ποιότητας με 95 CRI για χρήση σε κινηματογραφικές παραγωγές.\nTα SMD LEDs δεν υπερθερμαίνονται εύκολα και αυτό τα καθιστά ιδανικά για χρήση σε χώρους με υψηλές θερμοκρασίες.\nΕπιλέξαμε SDM LEDs για μεγάλη απόδοση. Έτσι, τα φωτιστικά LED της MZ-Lighting έχουν μεγαλύτερη ένταση φωτισμού από τα κοινά LED με πολύ μικρότερη ενεργειακή κατανάλωση.\n120° ΑΚΤΙΝΑ ΦΩΤΙΣΜΟΥ\nΕπιλέξαμε SMD LEDs με ακτίνα φωτισμού 120° για μεγαλύτερη φωτιστική κάλυψη και απόδοση από τα κοινά LED 60 ή 45 μοιρών. Τα ΜΖ φωτιστικά σας επιτρέπουν να έρθετε πιο κοντά στο αντικείμενο λήψης σας που έχει ως αποτέλεσμα την επιπλέον αύξηση της έντασης φωτισμού χωρίς σκοτεινά σημεία.\nΗΛΕΚΤΟΝΙΚΕΣ ΠΛΑΚΕΤΕΣ LED\nΓια τα SMD LED χρησιμοποιήσαμε ηλεκτρονικές πλακέτες υψηλής ποιότητας με προηγμένα ηλεκτρονικά κυκλώματα. Ειδικές οπές στην πλακέτα των LED έχουν χρησιμοποιηθεί για την καλύτερη δυνατή ψύξη.\nΤο σώμα του φωτιστικού LED είναι κατασκευασμένο από αλουμίνιο υψηλής ποιότητας. Χρησιμοποιήσαμε αλουμίνιο γιατί είναι ανθεκτικό, προσφέρει καλύτερη ψύξη και καθιστά το φωτιστικό ιδιαίτερα ελαφρύ.\nΟι ψήκτρες αλουμινίου που χρησιμοποιήσαμε είναι διαστάσεων 150mm και 104mm και είναι τοποθετημένες απευθείας επάνω στο σώμα αλουμινίου του φωτιστικού. Έτσι, η ψήκτρα και το φωτιστικό, ώς ένα σώμα, βοηθούν στην καλύτερη ψύξη.\nΤα φωτιστικά LED της MZ-Lighting έχουν αθόρυβη λειτουργία καθώς δεν χρησιμοποιούν ανεμιστήρες για την ψύξη τους. Επιπλέον, το προηγμένο ηλεκτρονικό κύκλωμα του Dimmer δεν προκαλεί ηλεκτρομαγνητικές παρεμβολές σε ασύρματα συστήματα ήχου και εικόνας. Αυτό τα καθιστά ιδανικά για χρήση σε συνεντεύξεις, σε τηλεοπτικές εκπομπές και σε συνέδρια.\nΕΛΑΦΡΥ ΚΑΙ ΦΟΡΗΤΟ\nΤα φωτιστικά LED της MZ-Lighting είναι πολύ ελαφριά και φορητά. Χρησιμοποιήσαμε ελαφριά αλλά παράλληλα ανθεκτικά υλικά όπως Αλουμίνιο και Χαλκό. Τα φωτιστικά ΜΖ έχουν κατά πολύ μικρότερο βάρος και όγκο από τα κοινά πάνελ LED1000.\nΗ τάση τροφοδοσίας των φωτιστικών είναι 7-16V DC. Αυτό τα καθιστά συμβατά με όλες τις επαγγελματικές μπαταρίες του χώρου όπως V-Lock και G-Lock 14.8V, NP-F 7.2V και όλες τις πηγές τροφοδοσίας 12V.\nΧρησιμοποιήσαμε το επαγγελματικό βύσμα 4-PIN XLR για την τροφοδοσία των φωτιστικών. Το βύσμα αυτό επιτρέπει την χρήση πολλών διαφορετικών τύπων τροφοδοσίας.\nΜπορείτε να συνδέσετε πολλούς διαφορετικούς αντάπτορες τροφοδοσίας ΜΖ στο βύσμα 4-PIN XLR του φωτιστικού. Διαθέτουμε αντάπτορες για μονή ή για διπλή μπαταρία τύπου NP-F αλλά και για μπαταρίες τύπου V-Lock. Επιπλέον, διαθέτουμε και καλώδιο τροφοδοσίας DTAP για απευθείας τροφοδοσία από μπαταρία τύπου V-Lock ή G-Lock.\nΜπορείτε να χρησιμοποιήσετε τα ΜΖ τροφοδοτικά για την τροφοδοσία των φωτιστικών LED από πηγή τάσης 220V. Είναι τροφοδοτικά τύπου Class-I με γείωση για προστασία από υπερτάσεις.\nΤο Dimmer περιέχει ένα ηλεκτρονικό κύκλωμα που προστατεύει το φωτιστικό από τάσεις με αντίθετη πολικότητα. Έτσι, όταν τοποθετηθεί τροφοδοσία με ανάποδη πολικότητα απλά το φωτιστικό δεν θα ανάψει χωρίς να δημιουργηθεί οποιοδήποτε πρόβλημα σε αυτό.\nTo Dimmer διαθέτει διακόπτη Boost για επιπλέον ένταση φωτισμού. Όταν ενεργοποιείτε τότε το φωτιστικό έχει την μέγιστη δυνατή απόδοση. Ενώ όταν είναι απενεργοποιημένος έχει μικρότερη ενεργειακή κατανάλωση και συνεπώς περισσότερο χρόνο λειτουργίας. Αυτή η λειτουργία επιτρέπει την χρήση μπαταριών μικρότερης χωρητικότητας.\nBICOLOR ΨΥΧΡΟ ΖΕΣΤΟ\nΔιαθέτουμε όλα τ είδη των φωτιστικών LED. Bicolor, Ψυχρό και Ζεστό. Με το Bicolor φωτιστικό μπορείτε να αλλάξετε την θερμοκρασία χρώματος του φωτιστικού χρησιμοποιώντας το προηγμένο Dimmer μας. Για τα ψυχρά ή ζεστά φωτιστικά μπορείτε να χρησιμοποιήσετε τα φίλτρα της ΜΖ-Lighting.\nΤα Dimmer των Bicolor φωτιστικών συνήθως έχουν 2 ρυθμιστικά. Το ένα ρυθμίζει την ένταση του φωτισμού και το δεύτερο την θερμοκρασία χρώματος του φωτιστικού. Επίσης υπάρχουν και Dimmer που με το ένα ρυθμιστικό ρυθμίζουν την ένταση των ζεστών LED και με το δεύτερο την ένταση των ψυχρών LED. Εμείς διαθέτουμε και τις δύο λειτουργίες σε ένα Dimmer, Μπορείτε να επιλέξετε την λειτουργία που επιθυμείτε με έναν διακόπτη.\nΤα ΜΖ φωτιστικά δεν έχουν flickering (τρεμόπαιγμα) και συνεπώς είναι ιδανικά για λήψεις υψηλού αριθμού καρέ για αργή κίνηση. Έχουν δοκιμαστεί με κινηματογραφική κάμερα υψηλού αριθμού καρέ σε όλα τα βήματα ταχύτητας κλείστρου μέχρι 1/10000 και σε όλα τα βήματα καρέ μέχρι 800 καρέ το δευτερόλεπτο.\nΧρησιμοποιήσαμε ένα προηγμένο ηλεκτρονικό κύκλωμα για την προστασία του φωτιστικού και διατήρηση της έντασης φωτισμού κατά την πτώση τάσης των μπαταριών. Έτσι, όταν υπάρχουν πτώσεις τάσης, η ένταση φωτισμού παραμένει πάντα σταθερή μέχρι η μπαταρία να αδειάσει.\nΔιαθέτουμε βάσεις στήριξης για τους αντάπτορες μπαταριών και το Dimmer για να προσαρμόζονται σε τρίποδα φωτιστικών. Το σώμα του φωτιστικού τοποθετείτε σε πείρο 16χλστ.\nΧρησιμοποιήσαμε 1/4” σπείρωμα σε όλους τους αντάπτορες και στο Dimmer για να μπορούν να προσαρμόζονται εύκολα σε βάσεις στήριξης με βίδα 1/4”.\nΤα περισσότερα Dimmer είναι τοποθετημένα μέσα στο σώμα του φωτιστικού και δεν υπάρχει πρόσβαση σε αυτό όταν χρησιμοποιείτε τριπόδι 3.5 μέτρων. Το ΜΖ dimmer είναι τοποθετημένο πάνω στο καλώδιο που έχει συνολικό μήκος 3.5μ. Όταν το φωτιστικό τοποθετηθεί σε τριπόδι ύψους 3.5μ το Dimmer θα βρίσκεται σε ύψος 1.5μ και θα έχετε πλήρη πρόσβαση σε αυτό. Το ΜΖ τροφοδοτικό έχει επιπλέον 1.5μ καλώδιο.\nLight Power (equivalent)\n3100K to 5700K with Dimmer\n2 modes (Separate and Mixed)\nYoke Mount for Tripod with 16mm spigot\nPowerful SMD LEDs.\nMore Powerful than common LED1000 LED lights.\nHalf size and weight than common LED1000 lights.\nDimmer with 2 modes.\n4pin XLR DC input\n66Watt (82Watt with Boost).\n7-16V DC input.\nProtection when opposite polarity DC input is used.\nTotal Dimensions (WxHxD) (mm)\n190x190x155mm without yoke mount\n€73,16 με 24% ΦΠΑ Προσθήκη στο καλάθι\nVibesta Peragos Disk 304B\n€197,16 με 24% ΦΠΑ Προσθήκη στο καλάθι\n€259,16 με 24% ΦΠΑ Προσθήκη στο καλάθι\nManfrotto Heavy Duty Stand\n€263,64 με 24% ΦΠΑ Προσθήκη στο καλάθι\nTecpro Felloni Dedocolor High Output Bicolor 50°\n€1.022,26 με 24% ΦΠΑ Προσθήκη στο καλάθι


Κορονοϊός - Πάτρα: Σε κρίσιμη κατάσταση βρέφος δύο μηνών – Το αεροβάφτισαν πριν διασωληνωθεί\nΠαρασκευή 19 Νοεμβρίου 2021 09:21\nΔιασωληνώθηκε την Πέμπτη (19.11.2021) ένα βρέφος μόλις δύο μηνών, καθώς παρουσίασε σημαντικές επιπλοκές λόγω κορονοϊού. Το βρέφος νοσηλεύεται σε Μονάδα Εντατικής Θεραπείας Παίδων του Πανεπιστημιακού Γενικού Νοσοκομείου Πατρών και οι γιατροί προσπαθούν με κάθε τρόπο να το σώσουν.\nΗ κατάστασή του κρίνεται ιδιαίτερα κρίσιμη. Μάλιστα, ο διευθυντής της ΜΕΘ Παίδων στο Νοσοκομείο της Πάτρας, Ανδρέας Ηλιάδης μίλησε στο pelop.gr όπου αποκάλυψε ότι το βρέφος αεροβαπτίστηκε λίγο πριν διασωληνωθεί και πήρε το όνομα Νεκτάριος.\nΣύμφωνα με το δημοσίευμα το αγοράκι προέρχεται από οικογένεια που δεν είχε εμβολιαστεί, ενώ όλοι νοσούν πλέον με κορονοϊό. Ο μικρούλης είχε εισαχθεί πριν μέρες στην Παιδιατρική Κλινική. Μάλιστα, έλαβε εξιτήριο, ωστόσο λίγο αργότερα η κατάσταση της υγείας του επιδεινώθηκε με αποτέλεσμα να μπει και πάλι εσπευσμένα στο νοσοκομείο και μάλιστα σε θάλαμο αρνητικής πίεσης.


Μαγικό Βουνό Λευκό, Chateau Nico Lazaridi\nThe Blender Ροζέ\nΜαγικό Βουνό Λευκό 2013, Chateau Nico Lazaridi\nΚανονική Τιμή: 16,18 €\nΕξαντλήθηκε Δεν είναι διαθέσιμο για παραγγελία.\nΓεμάτο στο στόμα, ένα βαρελάτο sauvignon που δέν χάνει καθόλου τον φρουτώδη χαακτήρα του\nΚρασί που χαρακτηρίζεται από διαυγές χρυσοκίτρινο χρώμα. Στην μύτη ξεχωρίζουν αρώματα απο λευκά άνθη, μεσογειακά φρούτα, κιτροειδή και φρεσκοκομμένο γρασίδι. Διαθέτει εντυπωσιακό όγκο, λιπαρότητα, εντυπωσιακή εξέλιξη στο στόμα με εναλλαγές από πεπόνι, παπάγια και φρούτο του πάθους. Η επίγευσή του είναι μακρά αφήνοντας μία ευχάριστη γεύση από φρεσκοκομμένο καφέ και brioche.\nθαλασσινά, λιπαρά ψάρια, καπνιστό σολομό, λευκά κρέατα και πουλερικά με ελαφρές σάλτσες.\nΤο sauvignon blanc είναι μια κοσμογυρισμένη λευκή ποικιλία που εχει εγκλιματιστεί αριστα και στην Ελλάδα. Μοιράζει απλόχερα αυτά για τα οποία είναι ξακουστό σε όλο τον κόσμο: το άρωμα, τη δροσιά, και τον ασύγκριτα τραγανό χαρακτήρα του.\nΦυτεμένο στις πιο κρύες περιοχές του κόσμου εκμεταλλεύεται όλα τα μέσα της σύγχρονης οινοποίησης, που χρησιμοποιούν τα οινοποιεία προκειμένου να διατηρήσουν ή και να εντείνουν το άρωμα και το νεύρο της ποικιλίας. Οι προζυμωτικές εκχυλίσεις, η ζύμωση σε χαμηλές θερμοκρασίες και οι επιλεγμένες ζύμες χρησιμοποιούνται εκτεταμένα, προκειμένου να μεγεθύνουν το μοναδικό χαρακτήρα του. Έτσι, τα τυπικά αρώματά του, κίτρου, γκρέιπφρουτ και πράσινου σμέουρου –που βρίσκονται εδώ σε ώριμη μορφή– συμπληρώνονται με νότες πεπονιού και άγουρων λευκόσαρκων φρούτων. Στο στόμα τα κρασιά είναι τραγανά, ελαφρύα και δροσιστικά, χωρίς να γίνονται επιθετικά.\nΕίτε μόνο του, είτε ως κυρίαρχο συστατικό λευκών χαρμανιών, το sauvignon blanc κερδίζει τους οινόφιλους από την πρώτη γουλιά. Με την αμεσότητά του και τον παιχνιδιάρικο χαρακτήρα του, είναι η αγαπημένη επιλογή του νεαρού, αλλά και κάθε ηλικίας καταναλωτή.\nΑξιολογείτε: Μαγικό Βουνό Λευκό 2013, Chateau Nico Lazaridi


Στις 5 Ιουνίου ξεκινούν οι αεροπορικές περιπολίες Ιταλίας και Ελλάδας στο Μαυροβούνιο - Defence Review\nΣτις 5 Ιουνίου ξεκινούν οι αεροπορικές περιπολίες Ιταλίας και Ελλάδας στο Μαυροβούνιο\nHome /Ασφάλεια/Εσωτερική Ασφάλεια/Στις 5 Ιουνίου ξεκινούν οι αεροπορικές περιπολίες Ιταλίας και Ελλάδας στο Μαυροβούνιο\n30 Μαΐου 2018 19:18\nΤην προστασία του εναέριου χώρου του Μαυροβουνίου, του κράτους-μέλους του ΝΑΤΟ, το οποίο εντάχθηκε στη Συμμαχία το περασμένο καλοκαίρι, και δεν διαθέτει πολεμική αεροπορία, αναλαμβάνουν από κοινού η Ελλάδα και η Ιταλία. Το γεγονός είχε γίνει γνωστό τον περασμένο Οκτώβριο από τον Υπουργό Άμυνας του Μαυροβουνίου, Πέντραγκ Μπόσκοβιτς, ο οποίος είχε δηλώσει: «Η αεροπορική επιτήρηση είναι η καλύτερη επιλογή για την προστασία του εναέριου χώρου μας». Υπενθυμίζουμε ότι το Μαυροβούνιο, μετά την απόσχισή του από τη Σερβία, το 2006 διαθέτει μόνο ελικόπτερα και όχι αεροσκάφη.\nΟι κοινές αεροπορικές περιπολίες πάνω από το Μαυροβούνιο θα ξεκινήσουν από τις 5 Ιουνίου και μετά, σύμφωνα με ανακοίνωση του ΝΑΤΟ. Τα ιταλικά και ελληνικά αεροσκάφη θα επιχειρούν από τις βάσεις τους σε Ιταλία και Ελλάδα και θα σπεύδουν στο Μαυροβούνιο μόνο αν παραστεί ανάγκη. Συνεπώς, δεν πρόκειται να είναι καθημερινές οι περιπολίες, αλλά θα πραγματοποιούνται σε περίπτωση που, για παράδειγμα, σημειωθεί παραβίαση του εθνικού εναερίου χώρου του Μαυροβουνίου.\nΕγκαίνια για το διατηρητέο Φάρο Μονεμβασιάς\nTAGS: Αεροπορικές περιπολίες ελλαδα Ιταλία Μαυροβούνιο


Κρυσταλλία! Το κορίτσι των Otherview στο TLIFE. Τι τρώει; Σε τι δεν μπορεί να αντισταθεί; - TLIFE\nΗΟΜΕ Fitness Star Secrets Κρυσταλλία! Το κορίτσι των Otherview στο TLIFE. Τι τρώει; Σε τι δεν μπορεί να αντισταθεί;\nΚρυσταλλία! Το κορίτσι των Otherview στο TLIFE. Τι τρώει; Σε τι δεν μπορεί να αντισταθεί;\nΑπό τα έδρανα της γαλλικής φιλολογίας, την «καθώς πρέπει» μόρφωση κάθε κοριτσιού με γαλλικά και πιάνο -και κλασική κιθάρα- η Κρυσταλλία μεταμορφώθηκε σε ένα pop idol. Η front woman των Otherview με τα φλογερά – πότε πορτοκαλί και πότε φούξια – μαλλιά ξεχωρίζει εκτός από την φωνή και για το όμορφο σώμα της. Είναι σέξι! Χωρίς καμία αμφιβολία.\nΤι κάνει; Ποια είναι τα διατροφικά μυστικά της; Γυμνάζεται; Απαντάει σε όλες τις απορίες μας…\nΠόσο σε απασχολεί η διατροφή; Έχεις μπει ποτέ στη διαδικασία να κάνεις δίαιτα;\nΜου αρέσει να προσέχω τη διατροφή μου… Όχι απαραίτητα για αισθητικούς λόγους, αλλά και για λόγους υγείας. Είμαστε ό, τι τρώμε άλλωστε! Αυτήν τη στιγμή βρίσκομαι σε διαδικασία δίαιτας. Το καλοκαίρι πήρα 4 κιλά που αρνούμαι να χάσω (γέλια)! Με το καλοκαιρινό tour οι όροι διατροφή, άσκηση και ύπνος είχαν σβηστεί από το πρόγραμμα! Δεν με πειράζει όμως γιατί και έτσι μ’ αρέσει το σώμα μου.\nΈτυχε ποτέ να «ξεφύγεις» και να πάρεις κιλά; Πόσα ήταν αυτά και τι έκανες για να τα χάσεις;\nΕίχα πάρει 10 κιλά λόγω προβλημάτων υγείας – λήψη κορτιζόνης κλπ. Με επηρέασε ψυχολογικά και άργησα να επανέλθω.\nΣταμάτησα τελείως τη ζάχαρη, το αλάτι, το ψωμί, περιόρισα τους υδατάνθρακες, έπινα πολλά υγρά και το βραδινό μου γεύμα ήταν πάντα νωρίς και σε μικρή ποσότητα. Φυσικά με βοήθησε πολύ και η άσκηση. Τόσο σωματικά όσο και ψυχολογικά.\nΜπορείς να μου περιγράψεις ένα τυπικό καθημερινό σου πρόγραμμα;\nΗ μερα ξεκινάει με δημητριακά Fitness honey and almonds με γιαούρτι χαμηλών λιπαρών και τσάι ή ρόφημα κακάο.\nΛίγο αργότερα ίσως φάω κάποιο φρούτο ή ανάλατους ξηρούς καρπούς αν πεινάσω. Το μεσημέρι συνήθως θα φάω πρωτεΐνη -κοτόπουλο, σολομό, μπιφτέκι γαλοπούλας- με αναποφλοίωτο ρύζι και μπρόκολο ή πράσινη σαλάτα.\nΤο απόγευμα λίγη μαύρη σοκολάτα ή γιαούρτι με μέλι και το βράδυ είτε ομελέτα με ασπράδια, είτε κάποια ελαφριά σαλάτα.\nΠοια είναι η σχέση σου με τη σοκολάτα; Πόσες φορές υποκύπτεις στην γλυκιά αμαρτία;\nΣτη γλυκιά αμαρτία υποκύπτω δυστυχώς πολύ συχνά! Ειμαι chocoholic!! Πράγμα που προσπαθώ να αλλάξω με… επιτυχία μέχρι στιγμής!\nΥπάρχει κάποιο φαγητό στο οποίο δεν μπορείς να πεις ποτέ όχι; Ακόμη κι αν κάνεις πιο αυστηρή διατροφή;\nΤο πρόβλημά μου είναι τα γλυκά κυρίως… Δεν είμαι δύστροπη στο φαγητό, αλλά θα προτιμήσω να λάβω παραπάνω θερμίδες για κάτι πιο… «αμαρτωλό»!\nΣε απασχολεί το σώμα σου για τις εμφανίσεις σου; Υπάρχει κάτι που κάνεις για να είσαι σε φόρμα λίγο πριν ανέβεις στη σκηνή;\nΜε απασχολεί, όχι όμως τόσο για το πως θα φαίνομαι, αλλά για το πως θα αισθάνομαι εγώ πιο άνετα στη σκηνή. Λίγο πριν ανέβω κάνω κοιλιακούς και 10′ λεπτά σχοινάκι!! Αστειεύομαι! Κάνω απλά το σταυρό μου!!\nΜπαίνεις στην κουζίνα για να μαγειρέψεις; Τι σου αρέσει περισσότερο να ετοιμάζεις;\nΑπό πολύ μικρή μαγείρευα… Παρατηρούσα συχνά τη γιαγιά μου και τους γονείς μου να μαγειρεύουν και προσπαθούσα κι εγώ! Θυμάμαι πως ο αδερφός μου ζητούσε από μένα να του τηγανίζω πατάτες. Τις έκανα πιο ωραίες απ’ όλους έλεγε. Μου αρέσει πολύ να ανοίγω φύλλο και να φτιάχνω πίτες!! Ξεσπάω στη ζύμη!! Αλλά απ’ ότι μου έχουν πει και το παστίτσιο μου δεν πάει πίσω!!\nΣου αρέσει η γυμναστική; Τι είδος είναι αυτό που προτιμάς;\nΗ μέρα ξεκινάει με γυμναστική. Αυτή την περίοδο λόγω περιορισμένου χρόνου προτιμάω το γυμναστήριο. Στο παρελθόν έπαιζα βόλεϋ και έκανα και λίγο kick box.\nΜπορείς να μου περιγράψεις το πρόγραμμα γυμναστικής σου;\nΠηγαίνω 5 φορές την εβδομάδα στο γυμναστήριο για περίπου 1 1/2 ώρα. Η προπόνηση ξεκινάει με αεροβική άσκηση. Είτε αυτό είναι ελλειπτικό, ποδήλατο ή κάποιο άλλο αντίστοιχο όργανο για 40′ λεπτά. Στη συνέχεια κάνω ασκήσεις με βάρη και λάστιχα ανάλογα με τη μυϊκή ομάδα που έχω να γυμνάσω. Τέλος, κάνω κοιλιακούς και 5′ λεπτά αποθεραπεία στο ελλειπτικό.\nΜαθαίνω πως σου αρέσει ο χορός και συγκεκριμένα το τάνγκο! Έχεις δει διαφορά στο σώμα σου από τον χορό;\nΈχω ασχοληθεί με διάφορα είδη χορού, αλλά κόλλησα στο τάνγκο. Δεν χορεύω όμως για άσκηση, αλλά επειδή μ’ αρέσει! Με διασκέδαζει και με χαλαρώνει. Επίσης, για να δεις αποτέλεσμα απ’ το χορό θα πρέπει να προπονείσαι ώρες καθημερινά, πράγμα που για μένα ειναι αδύνατον. Η διαφορά όμως που έχω δει στο σώμα μου είναι η ευλυγισία.\nΈχεις κάποιον κρυμμένο άσο στο μανίκι σου – μυστικό – το οποίο θέλεις να μοιραστείς με τις αναγνώστριες του TLIFE για όμορφο σώμα;\nΤα κλασσικά: Πολύ ΝΕΡΟ και προσοχή στις τροφές που τρώμε. Το σώμα μας είναι σαν μια μηχανή: όσο πιο πολύ την προσέχεις, την συντηρείς και της βάζεις το καλό «λάδι», τόσο καλύτερα θα λειτουργήσει. Επίσης μια πολυβιταμίνη μαζί με το πρωινό είναι απαραίτητη. Και να προσέχετε την ψυχολογία σας. Είναι το πιο σημαντικό να κάνετε πράγματα που σας διασκεδάζουν και σας ευχαριστούν! Βέβαια και ο ύπνος λειτουργεί ευεργετικά!\nΥπάρχει κάποια επώνυμη από την Ελλάδα ή το Εξωτερικό που να έχεις ξεχωρίσει για το καλοφτιαγμένο, ωραίο της σώμα;\nΜ’ αρέσει το σώμα της Fergie απ’ τους Black Eyed Peas αλλά και της Alexandra Ambrosio.\nΑν είχες τη δυνατότητα να επιλέξεις τι θα επέλεγες: Tέλειο σώμα ή τέλειο πρόσωπο;\nΘα επέλεγα το πρόσωπο… Αυτό ή το έχεις ή δεν το έχεις! Το σώμα φτιάχνεται… Το πιο σημαντικό απ’ όλα όμως είναι αυτό που εκπέμπουμε. Η αύρα μας. Η ενέργειά μας!


> Πόρος > μουσική > Πώς να κατεβάσετε μουσική Napster με το Napster μουσική Downloader\nΘέλετε να απολαύσετε Napster μουσική πιο ελεύθερα, συγκεκριμένα μιλώντας, θέλουν να κατεβάσετε μουσική από το Napster και μεταφορά στο τηλέφωνό σας, MP3 players ή οποιοδήποτε audio player για την αναπαραγωγή; Αν το κάνετε, μπορείτε να βρείτε την καλύτερη λύση εδώ. Αυτό το άρθρο είναι ένα βήμα προς βήμα φροντιστήριο για το πώς να κατεβάσετε μουσική από το Napster, χωρίς κανέναν περιορισμό. Χρειάζεται μόνο 2 βήματα για να κάνω το κατέβασμα μουσικής Napster. Ας δούμε τι είναι.\nΚατ ' αρχάς, πρέπει να ξέρετε ότι η μουσική εργαλείο είναι απολύτως απαραίτητες για τη λήψη μουσικής. Αυτή τη φορά δεν πρόκειται να χρησιμοποιήσετε οποιαδήποτε downloader. Αντ ' αυτού, μπορούμε να χρησιμοποιήσουμε ένα όργανο καταγραφής, συγκεκριμένα, Streaming Audio Recorder. Είναι ο καταγραφέας μουσική που χρησιμοποιούμε για να κάνουμε το πράγμα καταγραφή. Δύναμη λέτε ότι υπάρχουν εκατοντάδες συσκευές εγγραφής ή downloaders, γιατί είναι Audio Streaming μαγνητόφωνο; Χρησιμοποιούμε, διότι αυτό αλήθεια does δουλειά σε αναδιάταξη μουσικής Napster. Είναι σε θέση να κατεβάσετε μουσική από το Napster στα τραγούδια 1:1quality και ετικέτα με καλλιτέχνες, εξώφυλλα δίσκων και ονόματα. Και η όλη διαδικασία θα μπορούσε να γίνει αυτόματα.\n1 Κατεβάσετε, να εγκαταστήσετε και να ξεκινήσει η Streaming Audio Recorder\n2 Κατεβάσετε μουσική από Napster\nΓια να εξασφαλίσετε ότι μπορείτε να πάρετε ένα ολοκληρωμένο τραγούδι, κάντε κλικ στο κουμπί "Εγγραφή" πρώτα και στη συνέχεια πρόσβαση Napster, βρείτε το τραγούδι που θα πρέπει να κατεβάσετε και να το παίξετε. Δείτε, πώς το Streaming Audio Recorder λειτουργεί μαγεία. Αρχίζει να πιάσει σημειώσεις αμέσως. Και όταν τελειώνει η καταγραφή, μια προτροπή θα σας πει το τραγούδι γίνεται λήψη με επιτυχία. Να διακόψετε την εγγραφή, κάντε κλικ στην επιλογή το «ρεκόρ» και πάλι. Κατά τη διάρκεια της διαδικασίας εγγραφής, θα μπορούσατε να δείτε ότι τον καλλιτέχνη, το όνομα του άλμπουμ και κάλυψη κολλιούνται αυτόματα για σας.\n3 Μεταφέρετε μουσική Napster σε iTunes (προαιρετικά)\nΕπιλέξτε τα τραγούδια που θα πάμε να παίξετε στο iPod, iPhone ή iPad 2 και, στη συνέχεια, κάντε κλικ στο κουμπί "Προσθήκη στο iTunes" στο κάτω πάνελ της διεπαφής βιβλιοθήκη. Αυτός είναι αυτός! Απλά πηγαίνετε στο iTunes σας για να έχουν αυτά τα τραγούδια που συγχρονίζονται με τις συσκευές της Apple.\nΤο Streaming Audio Recorder έχει πολλά άλλα καλά χαρακτηριστικά, ας πούμε, ringtone για τηλέφωνα, το iPhone, περιλαμβάνονται, απλά να τα δοκιμάσουμε.


Οι 10 καλύτερες πόλεις στην Ευρώπη για μια σύντομη απόδραση – Ανάμεσά τους μια ελληνική [εικόνες] – PortoniNews\nΟι 10 καλύτερες πόλεις στην Ευρώπη για μια σύντομη απόδραση – Ανάμεσά τους μια ελληνική [εικόνες]\nΤις δέκα καλύτερες πόλεις για μια σύντομη απόδραση παρουσίασε ο Guardian σε ειδικό αφιέρωμά του, ενώ, ανάμεσά τους φιγουράρει και μια ελληνική.\nΗ κατάρτιση της λίστας έγινε από τις προτάσεις αναγνωστών, οι οποίοι «εξέλεξαν» την Μπολόνια της Ιταλίας στην πρώτη θέση, ενώ, στην όγδοη θέση φιγουράρει η Θεσσαλονίκη.\n«Μπολόνια: Μια όμορφη πόλη που περνάει συχνά απαρατήρητη. Η κουλτούρα του καφέ, το φαγητό και το γεγονός ότι είναι πανεπιστημιούπολη, συντελεί στην ύπαρξη πολλών μπαρ. Κορυφαίο σημείο είναι και το μουσείο Μοντέρνας Τέχνης και το Μουσείο Παγωτού» αναφέρει ο Guardian για την ιταλική πόλη.\nΓια την Θεσσαλονίκη οι αναγνώστες αναφέρουν: Είναι μια πανέμορφη πόλη. Ο ιστορικός Λευκός πύργος είναι το κεντρικό σημείο της, ενώ, η νυχτερινή ζωή με μπαρ, καφέ, εστιατόρια είναι εντυπωσιακή. Αλλωστε είναι η πόλη στην οποία δημιουργήθηκε το Μπουγατσάν».\nΑναλυτικά οι δέκα καλύτερες πόλεις:\nTags ΑΠΟΔΡΑΣΕΙΣ ΔΙΑΚΟΠΕΣ\nPrevious Γραφικότητες τέλος-Καταργείται ο Βαρουφάκης από τις διαπραγματεύσεις\nNext ΕΛΜΕΚΙ: Απαράδεκτα προβλήματα από την Alpha Bank στο Αργοστόλι σχετικά με την εξυπηρέτηση των μισθοδοτούμενων εκπαιδευτικών\nΠρωτοφανής προπαγάνδα από την δημοτική αρχή Μιχαλάτου: “Πέρασαν” δημοσίευμα στην “Καθημερινή” πως τάχα λειτουργεί “Μουσείο Σκλάβου” στο Αργοστόλι ενώ αυτό αυτό απλά δεν υπάρχει!!!\nΗ επιδημιολογική εικόνα της Κεφαλλονιάς την εβδομάδα 21 έως 27 Φεβρουαρίου\nΑπό Δευτέρα 1 Μαρτίου και κάθε Δευτέρα θα λειτουργεί το Κοινωνικό Παντοπωλείο Σάμης στην Πύλαρο


Παρουσιάστηκε ο "νέος" Ολυμπιακός | Newsbomb\n07 Οκτωβρίου 2010 22:32\nΠαρουσιάστηκε ο "νέος" Ολυμπιακός\nΟ Ολυμπιακός της νέας αγωνιστικής περιόδου 2010 – 2011 παρουσιάστηκε και επισήμως στο ΣΕΦ. Ο Παναγιώτης Αγγελόπουλος αποθεώσε...\nΟ Ολυμπιακός της νέας αγωνιστικής περιόδου 2010 – 2011 παρουσιάστηκε και επισήμως στο ΣΕΦ.\nΟ Παναγιώτης Αγγελόπουλος αποθεώσε το Ντούσαν Ίβκοβιτς και τον Βασίλη Σπανούλη, ενώ «αγριεμένος» όσο ποτέ, έριξε ατάκες σε όλους και σε όλα.\n«Η ομάδα χτίστηκε όπως ζήτησε ο Ίβκοβιτς, με δικές του επιλογές. Στόχος είναι να κατακτήσουμε το πρωτάθλημα, με τον τρόπο που διεξάγεται, να πάμε στο Final Four και να κατακτήσουμε το κύπελλο. Υπάρχουν νεοι παίκτες και προπονητής. Ο Ίβκοβιτς είναι ζωντανή ιστορία στην προπονητική κι ο κατάλληλος άνθρωπος για να φθάσουμε στην κορυφή. Θυμάμαι το '97. Μας έχουν διαμορφώσει έτσι ώστε, παρά τις αντιξοότητες, να έχουμε αυτή την τρέλα»\nΓια τον Σπανούλη δήλωσε:\n«Και πέρυσι είχαμε πολύ καλή ομάδα. Σχεδόν η μικτή κόσμου και Ευρώπης ήταν παίκτες του Ολυμπιακού, αλλά αυτό δεν ήταν αρκετό για να κατακτήσουμε τους στόχους μας. Με τις αλλαγές, που έγιναν, θέλουμε να πάμε καλύτερα. Όχι απλώς να βρεθούμε στο Final Four, αλλά και πιο μακριά».\n«Στις 16/8 αρχίσαμε προετοιμασία χωρίς τους παίκτες του Mundobasket. Έχουμε πέντε παικτες που έπαιξαν στην Τουρκία. Οι τρεις, Σπανούλης, Μπουρούσης και Νίλσεν μπήκαν στις 14/9 και τελευταίοι οι Τεόντοσιτς, Κέσελι κι εγώ στις 20/9. Είχαμε μία εβδομαδά καλής δουλειάς και μετά όλη η ομάδα βρέθηκε σε τουρνουά στην Τουρκία. Δεν ήταν επίπεδο Ευρωλίγκα. Μία νέα ομάδα χρειάζεται πολλά παιχνίδια. Πιστεύω ότι η ομάδα θα είναι έτοιμη. Ο Μπουρούσης πήρε άδεια από γιατρούς, το κόκκαλο έχει κολλήσει κατά 80%. Έχει "πείνα" για να παίξει.\nΗ παρόδοση δεν παίζει ρόλο, όπως ό,τι έγινε το '97 κι άλλα τέτοια. Έχω εμπιστοσύνη στην ομάδα. Είναι σοβαροί επαγγελματίες. Οι στόχοι είναι πολύ υψηλοί. Κάθε μέρα δείχνουμε ποιότητα. Μου λένε για Τσιλντρες και Κλέιζα ότι ήταν σούπερ σταρ και μπορούσαν να κάνουν τη διαφορά. Έχω εμπιστοσύνη στην ομάδα. Έχουμε τον Νεστέροβιτς πίσω στην Ευρωπη, ο οποίος ήρθε από το ΝΒΑ, όπου εχει κατακτήσει πολλά. Δέκα χρόνια εκεί και δεν είχε κάνει τέτοια προετοιμασία. Ο Νίλσεν είνα έμπειρος. Κέσελι, Κατσίβελης και Παπανικολάου είναι ταλέντα. Είμαι σίγουρος ότι θα παιξουμε σύγχρονο και καλό μπάσκετ».\nΤέλος, οι δυο ιδιοκτήτες της "ερυθρόλευκης" ΚΑΕ σχολίασαν την επιστολή που έστειλαν προ ημερών στον Γιώργο Βασιλακόπουλο, με τις προτάσεις τους για την Κεντρική Επιτροπή Διαιτησίας.\n«Με τον κ.Βασιλακόπουλο οι σχέσεις μας, σε προσωπικό επίπεδο, είναι πολύ φιλικές αλλά θα περιμέναμε μια απάντηση. Δεν είναι δυνατόν να ακούμε από το ραδιόφωνο δηλώσεις του κυρίου Τσαγκρώνη και να μην έχουμε πάρει, τουλάχιστον, μια απάντηση από την ομοσπονδία;" είπε ο Γιώργος Αγγελόπουλος, ενώ ο αδερφός του Παναγιώτης αναφέρθηκε στον Στέλιο Συμεωνίδη: "Διάβασα τη συνέντευξή του. Θα του πρότεινα, την άλλη φορά, να προσπαθήσει να κάνει την κλήρωση του Κυπέλλου όχι σε κεσέδες από γιαούρτι, αλλά σε κανονική κληρωτίδα. Και κυρίως να μη λέει ψέματα»!


SUPER 3: Να βάλετε τον Άρη πάνω από εγωισμούς και αυτοπροβολές - THETIMES.GR\nΟ SUPER 3 με ανακοίνωση του έκανε γνωστό ότι κάνει δωρεά 20 εισιτήρια διαρκείας του μπασκετικού Άρη, τα οποία θα διατεθούν κατά προτεραιότητα σε ανέργους, πολύτεκνους και φοιτητές.\n«Ο SUPER 3 ενημερώνει τον κόσμο ότι με τα λεφτά που μαζεύτηκαν αυτες τις μερες κάνει δωρεά 20 διαρκείας για το θρυλικό πέταλο του παλε στις θύρες 5-6.\nΑπό αύριο Πέμπτη 14/11 έως την επόμενη Πέμπτη 21/11 μπορείτε να περνάτε από τα γραφεία της ΚΑΕ και να αφήνετε στοιχεία και ονόματα και την επόμενη Παρασκευή 22/11 οι νικητες θα ανακοινωθούν από ανακοίνωση μας.\nΕπίσης ενημερώνουμε πως συνεχίζεται η προσπάθεια μας με τις αποδείξεις ώστε να βοηθήσουμε την ναυαρχίδα του συλλόγου.\nΜπλοκ αποδείξεων υπάρχουν σε όλους τους ΣΥΝΔΕΣΜΟΥΣ ΤΟΥ SUPER 3 και η προσπάθεια αυτή θα συνεχιστεί ως την 1 Δεκεμβρίου στο εντός έδρας ματς στο Χαριλάου.\nΟ κοσμος παντα βοηθουσε και βοηθαει.\nΚαιρος οι θεσμοι να δικαιολογησουν τις θεσεις τους.. Χορτασαμε απο λογια…Προχωραμε ενωμενοι αλλα δεν θα γινουμε η κουρτινα κανενος…Φροντιστε να βαλετε τον ΑΡΗ πανω απο εγωισμους και αυτοπροβολες….Σε διαφορετικη περιπτωση θα νιωσετε την οργη μας.\nΥ.Γ κόψτε το κλάμα στο Facebook… Μην τορπιλίζετε την προσπάθεια βοήθειας προς την ομάδα….\nΌλοι έχουμε νεύρα αλλά για το καλό του ΑΡΗ τα κρατάμε μέσα μας.\nΜόνο το σήμα πίστα ακολουθώ


Με αγωνία να μη χαθούν οι καθοριστικές στηρίξεις του ΓΔ στα επίπεδα των 725 μονάδων. Στηρίξεις οι οποίες δοκιμάζοντας για ακόμη μια φορά, την ώρα που ο τραπεζικός δείκτης εμφανώς αδυνατεί να επιστρέψει υψηλότερα των 600 – 610 μονάδων (αυτός είναι ο μεγάλος στόχος σε αυτή τη χρονική στιγμή).\nΕμείς θα αναφερθούμε σε κάτι άλλο. Σε κάτι άλλο που αναμένεται να επηρεάσει αρκετές αγορές (όπως και το Χ.Α.) και το οποίο έχει γενικά περάσει στα ψιλά. Να μην ξεχνάμε λοιπόν πως σταδιακά από την αναθεώρηση στα τέλη Μαΐου, η Morgan Stanley (MSCI) αναμένεται να τετραπλασιάσει τη στάθμιση των κινεζικών μετοχών στους παγκόσμιους δείκτες. Και οι εκτιμήσεις είναι πως κάτι τέτοιο θα μπορούσε να φέρει εισροές περίπου 80-85δις δολαρίων. Και αν και θεωρητικά και σε ένα βαθμό, αυτό μπορεί να έχει προεξοφληθεί. Θα πρέπει να καταλάβουμε όλοι πως αυτές τις εισροές στις κινεζικές μετοχές θα τις πληρώσουνε με εκροές κάποιες άλλες αγορές.\nΘυμίζουμε πως πριν από περίπου ενάμιση μήνα, η MSCI είχε ανακοινώσει πως θα προσθέσει κινεζικές μετοχές μεσαίας κεφαλαιοποίησης στον δείκτη αναδυόμενων αγορών της το Νοέμβριο, αυξάνοντας τον αριθμό των κινεζικών συμμετοχών. Στην ανακοίνωση της MSCI σχολιάζονταν πως θα αυξήσει τον παράγοντα συμμετοχής των κινεζικών μετοχών μεγάλης κεφαλαιοποίησης στο 20% από το τωρινό 5% σε τρία στάδια, τον Μάιο, τον Αύγουστο και το Νοέμβριο.\nΜετά την ολοκλήρωση των βημάτων αυτών, η στάθμιση των κινεζικών μετοχών στον MSCI Emerging Market Index θα εκτιναχθεί στο 3,3% από περίπου 0,7% που είναι σήμερα.\nΠέραν λοιπόν όλων των άλλων (εμπορικός πόλεμος, τελευταία το Ιράν, εσωτερική ειδησεογραφία με μέτρα και επικείμενες εκλογές). Σε μια εποχή που πάρα πολλά χρήματα παίζονται μέσω δεικτών. Οι όποιες αλλαγές είναι σημαντικές, τόσο για επιμέρους μετοχές, όσο και συνολικά για τα χρηματιστήρια.\nMore in this category: « WooD & Co. – ΣΥΣΤΗΜΙΚΕΣ ΒΙΟΧΑΛΚΟ »


Nέα μέτρα για ενίσxυση της ασφάλειας των Eθνοφρουρών, αποφάσισαν YΠAM και ΓEEΦ\nΤα μέτρα αποφασίστηκαν σε ειδική σύσκεψη που πραγματοποιήθηκε στο Γενικό Επιτελείο Εθνικής Φρουράς, υπό τον Υπουργό Άμυνας, Χριστόφορο Φωκαϊδη, μετά τα πρόσφατα τροχαία δυστυχήματα που είχαν ως συνέπεια την απώλεια ανθρώπινων ζωών, μεταξύ των οποίων και εθνοφρουροί.\nΤα μέτρα περιλαμβάνουν διεύρυνση υφισταμένων δρομολογίων του Σχεδίου Δωρεάν Διακίνησης Εθνοφρουρών έτσι ώστε να καλύπτει τις ανάγκες όλων των εθνοφρουρών. Σημειώνεται ότι καταργείται ο ελάχιστος αριθμός των 8 στρατιωτών ανά δρομολόγιο, που απαιτείτο μέχρι σήμερα για την εκτέλεση διαδρομής και με αυτόν τον τρόπο θα υπάρχει πλέον δυνατότητα διακίνησης όλων των εθνοφρουρών χωρίς κανέναν περιορισμό.\nΑποφασίστηκε επίσης όπως η ώρα άφιξης των εθνοφρουρών στις Μονάδες είναι η ίδια με την προβλεπόμενη ώρα άφιξης των μονίμων στελεχών, δηλαδή 7:00 π.μ και στις 09:30 κατά τις αργίες και τα Σαββατοκύριακα.\nΕπίσης προωθείται σχέδιο κινήτρων, σε συνεργασία με τις εταιρείες, με στόχο τη μεγαλύτερη δυνατή χρήση από τους εθνοφρουρούς των δρομολογημένων λεωφορείων, ως σημαντικό μέτρο αποτροπής των τροχαίων δυστυχημάτων. Για παράδειγμα, θα προσφέρεται δυνατότητα σε όσους χρησιμοποιούν το Σχέδιο Δωρεάν Διακίνησης να παρατείνουν το χρόνο προσέλευσης στις μονάδες τους μέχρι και κατά μία ώρα.\nΠέραν των πιο πάνω, αποφασίστηκε ότι το ΓΕΕΦ θα επιδιώξει στενότερη συνεργασία με την Αστυνομία, στο επίπεδο της πρόληψης, ως επίσης και στον τομέα του καλύτερου ελέγχου. Στο πλαίσιο αυτό έχει καθοριστεί ήδη η διοργάνωση ενημερωτικών διαλέξεων σε στρατόπεδα της Εθνικής Φρουράς.\nΣημειώνεται ότι το τρέχον έτος βρίσκονται ήδη σε εξέλιξη τρία νέα εκπαιδευτικά προγράμματα Οδικής Ασφάλειας, πέραν των δύο παλαιότερων που συνεχίζονται. Τα προγράμματα αυτά είναι τα ακόλουθα:\n• ``MODULE CLOSE TO`` από το Ίδρυμα για την Οδική Ασφάλεια ``Γιώργος Μαυρίκιος`` το οποίο εκτιμάται ότι θα παρακολουθήσουν περίπου 2000 στρατιώτες.\n• ``Κατανάλωση Αλκοόλ πριν την Οδήγηση`` από τον οργανισμό ``Ποτό με Μέτρο`` και σε συνεργασία με τον οργανισμό ``REACTION``, με συμμετοχή περίπου 1000 στρατιωτών.\n• ``ΦΑΕΘΩΝ – ΤΑΣΟΣ ΜΗΤΣΟΠΟΥΛΟΣ`` το οποίο περιλαμβάνει ερωτηματολόγια, αξιολογήσεις, εξομοιώσεις οδικών συγκρούσεων και προβολές εκπαιδευτικών ταινιών, με συμμετοχή μέχρι τώρα 1100 εθνοφρουρών.


Take your protein pills and put your helmet on...: "Kρύος καφές"\nΑναρτήθηκε από "Ground Control to Major Tom" στις Τρίτη, Φεβρουαρίου 02, 2010\n... but i feel much cleaner after it rains ...\n3 Φεβρουαρίου 2010 - 1:24 π.μ.\nΠάντα μου άρεσε η γεύση του κρύου καφέ... στο στόμα... τώρα μου αρέσει και η μουσική του / σας.\nΕύχομαι να γεμίσουν οι μέρες σας λευκό, σαν το μπλόγκ σας..\n3 Φεβρουαρίου 2010 - 2:23 π.μ.\nBeing a made lover of rain, this for sure was of interest to read, at nearly ten pas three in the morning.\nΚρύο καφέ πίνω....\nσε ένα άδειο παγωμένο δωμάτιο....\nίχνος παρουσίας δεν υπάρχει...\nκαι η δικιά μου παγωμένη είναι....\n3 Φεβρουαρίου 2010 - 9:26 π.μ.\nσου πάει το φωτεινό. του λευκού.\nσαν το φως του ήλιου. σε μία παγωμένη μέρα. που παγωμένη παύει να γίνεται.\noμορφη αισθηση παρα του κρυου καφε..\n3 Φεβρουαρίου 2010 - 2:20 μ.μ.\nΠάραυτα ξεπήδησε ένα διαμαντάκι.\nΚι αν έτσι νιώθεις να μιά αλήθεια.\nΜιά καλή αρχή βάσης δηλαδή\nγια να ξεδιπλωθείς.\nΚαλό μεσημέρι Λίνα.\nΕισακούστηκαν οι προσευχές μου!!!\nΠοιο λευκή από ποτέ…\nΜε μια κούπα καφέ… έστω και κρύο.. (μήπως και προλαβαίνω ποτέ να τον πιω ζεστό…)\nΜου έλειψες τα μάλα…\nΦιλί από τάιγκερ εξουθενωμένη… στα πρόθυρα… αλλαγής… «φύσης»!!!\n3 Φεβρουαρίου 2010 - 6:06 μ.μ.\nΑπίστευτο, σήμερα σκεφτόμουν εσένα και τον Αποστόλη που έχετε καιρό να γράψετε και μπαίνοντας βρήκα και τους δύο!:)\nΩραίες οι ανύποπτες στιγμές σου, γράφε αυτές δε πειράζει, τα άλλα όποτε έρθουν:)\nΣου πάει το λευκό!\nΑν θες οδηγίες για να μικρήνεις το mp3 σου να σου στείλω\n..να μαι κι εγώ.. κι εγώ ασαθής στις εμφανίσει μου.. όπως μπορούμε.. :):)\nτη μουσική την άφησα για υπόκρουση.. σπάνιο για μένα.. :):)\n5 Φεβρουαρίου 2010 - 12:20 μ.μ.\nΓεια σου Λίνα,\nΠάντα έχουν αξίες οι στιγμές. Από τη μια στιγμή στην άλλη συμβαίνουν ανατροπές στη ζωή μας... Γράφε όταν το έχεις ανάγκη γιατί τότε γράφεις με την ψυχή σου, όπως τώρα...\nΝα είσαι καλά, να προσέχετε :-)\nΥ.Γ. Ξέρω έχω γίνει φάντασμα...\nσυμφωνώ στις πιο ανύποπτες στιγμές περιμένει να ξετρυπώσει η ευτυχία\n6 Φεβρουαρίου 2010 - 12:11 π.μ.\nΣας γράφω αγαπητή μια λευκή μέρα!\nΟι στέγες κάτω απο τα μάτια μου έχουν ασπρίσει κάτω απο το βάρος του χιονιού.\nΣυνήθως τέτοιες μέρες δε τη θέλω τη βροχή\nαλλά αν είναι να σας κάνει τοσο καλό\n-θα προσευχηθώ να βρέξει!\n6 Φεβρουαρίου 2010 - 8:24 μ.μ.\nΌπως ένα τσιγάρο μετά...\nΚαλό σου βράδυ Αποτέτοιε ;)\nΑς είναι ότι χρώμα θέλουν (οι μέρες μου)πιο ξεκούραστες μπορεί να γίνουν στη "γαλέρα"...?\n(κρύος-ζεστός ο καφές γίνεται εξαίρετος στο στόμα... όταν συνοδεύεται με τέτοια μουσική υπόκρουση)\n(πως είναι ο πατέρας σας?)\nI thing it was your lucky night :)\nDanke und gooden nach Robert:)\nόσο παγωμένος παραμένεις τόσο παγωμένα θα ναι τα πάντα γύρω σου.\nΜόνο εσύ μπορείς να αλλάξεις και όταν γίνει έχεις ήδη αλλάξει το μέλλον σου.\nΕλπίζω να σαι στα ζεστά τώρα ;)\nΜου αρέσει το λευκό πολύ σαν χρώμα.\nΚάνει αυτό το έντονο κοντράστ με όλα τα άλλα χρώματα και ιδιαίτερα με τα μαύρα γράμματα που είναι αδυναμία μου :)\nΔουλεύουν πάντα incognito εξού και η αίσθηση που εκπέμπουν.\nΠου θα πάει θα ρθει και η άδεια για το ξεδίπλωμα απο τη "γαλέρα"\n@Καλή μου Τάιγκερ,\nΣτην ίδια φάση με τη δική σου με πετυχαίνεις.\nΑποκαμωμένη τελείως απο το τρέλλο τρέξιμο της κάθε μέρας.\n@Μαρία μου :)\nΤο μήνυμα ελήφθεί!\nΣε ευχαριστώ και ελπίζω την αυριανήν να κάτσω να το σιάξω :)\nΑν σου άρεσει τόσο πολύ να την αφήσω και στην επόμενη ανάρτηση ;)\nΑλήθεια που πα΄νε τα φαντάσματα όταν ξημερώνει...? ;)\n(όλα καλύτερα τώρα?)\nΔυστυχώς και τις πιο ανύποπτες στιγμές συμβαίνουν όλα...\nΝα προσευχηθείτε να χιονίσει και εδώ στο μεγάλο λιμάνι που μένω!\nΚαι γρήγορα, ακόμα και τώρα αν μπορείτε:)\nΜην ακούτε που αναφέρομαι μόνο στη βροχή.Έχουμε να δούμε χιόνι εδώ πάνω απο τρία χρόνια.\nΤη βροχή μόνο γνωρίζουμε καλά.\nΣΑς φιλώ και να μου παίξετε χιονοπόλεμο και για μένα αύριο:)\n6 Φεβρουαρίου 2010 - 11:38 μ.μ.\nΚυκλοφορούν/με ανάμεσα στους ανθρώπους!\nΝα είσαι καλά! :-))\n7 Φεβρουαρίου 2010 - 11:07 π.μ.\nKι από τη Τρίτη μέχρι σήμερα τίποτα;;;\nΔηλαδή δ.ε.ν. έχουμε Τρίτη σήμερα...?\nΚαλή σου νύχτα Μr.Spy\n7 Φεβρουαρίου 2010 - 9:52 μ.μ.\nΠόσο σε νιώθω. Μήπως είσαι μέσα στο κεφάλι μου; Πάντως, σίγουρα - ΣΙΓΟΥΡΑ - είσαι μέσα -ΜΕΣΑ- στην καρδιά μου.\n8 Φεβρουαρίου 2010 - 12:14 π.μ.\nΓενικό είναι τελικά το φαινόμενο. Σαν να έχει πέσει κάτι και έχει κάνει τον κόσμο να μην έχει όρεξη για τίποτε.....\n9 Φεβρουαρίου 2010 - 9:12 μ.μ.\n... όμοιώς ... και το γνωρίζεις ήδη...\nΌταν στενεύουν όρια και περιθώρια η όρεξη αποχωρεί απο το παράθυρο...\n(απ'όσο σας διάβασα μια απο τα ίδια και εσείς ε?)\nΊσως η μηχανή μέσα μας να κλωτσάει κι αυτή εμάς για να πάρουμε μπρος καμιά φορά "εκείνες" τις στιγμές. Θα μείνω εδώ να τελειώσω όλο τον καφέ μου γιατί η μουσική μου αρέσει πολύ!!Πάει με τη βροχή που σκάει στο παράθυρο. Καλή σας ημέρα!\n10 Φεβρουαρίου 2010 - 11:46 π.μ.\nΜεγειά ομορφιά μου! Πάντα με ωραίες αλλαγές και κέφια για ανανέωση! Δε μου λες, το χεράκι δικό σου είναι??? :-)))))\n... Του κάκου σκύβω κι αφουγκράζομαι τη γη\nμήπως ακούσω καλπασμούς αλόγων\nκαμπάνες αναστάσιμες να ηχούν\nσάλπιγγες νικητήριες ν' αναγγέλουν\nΑκούω μονάχα στεναγμούς νεκρών\nΑκούω μανάδων επιτάφιους θρήνους\n... Ακούς την προσκλητήρια μουσική;\nΓεμίζει ο κόρφος σου έρωτα και νόστο;\n14 Φεβρουαρίου 2010 - 1:06 π.μ.\nΌλοι περνάμε τέτοιες φάσεις. Η έκφραση δεν γίνεται κατά παραγγελία ούτε προγραμματισμένα. Βγαίνει αυθόρμητα και ξαφνικά. Άφηνέ την να έρχεται αβίαστα, όποτε εκείνη θέλει. Εμείς θα είμαστε εδώ να σε περιμένουμε.\n14 Φεβρουαρίου 2010 - 1:02 μ.μ.\nΚαλά να περάσεις αύριο Λίνα! :-)\nφτάσε το χαρταετό στο θεό!\n15 Φεβρουαρίου 2010 - 12:57 π.μ.\nεπειδή δεν πίνω κρύο καφέ θα περιμένω εδώ να σερβίρεις το επόμενο ζεστό ρόφημα!\nπρος το παρόν αφήνω την καλημέρα και την αγάπη μου.\nEίναι διαδραστικό παιχνίδι το πυξ-λαξ.\nΕίναι φορές που μένεις και απο μπαταρία.\nΌπως και το τσιγάρο;)\nΗ φωτό αυτή όμως ανάγεται στο ένδοξο παρελθόν μου.\nΤώρα πλέον το μαλλί είναι κοντό και σκούρο και ευχρηστό και πολύ μου αρέσει αν και οι άνδρες προτιμούν τις... ξανθές και μακρυμάλλες :)\n(μου ανακαλύπτεις καινούργιο "αίμα" απο ότι διαβάζω... Και μάλιστα όμορφα γραμμένο)\nΠροτιμώ την αγραναπαυση όταν οι συνθήκες της ζωής γίνονται πιεστικές και σε αναλώνουν αλλά απο την άλλη όσο "κουτό" και αν ακούγεται αυτό, δε θέλω να χαρακτηριστώ "αγενής" απο εσάς τους λίγους που έχω συναντήσει εδώ μέσα και εκτιμώ πολύ.\nΠερνάω σας διαβάζω αλλά ειλικρινά δεν έχω το κουράγιο να αφήσω ένα αξιοπρεπή σχόλιο.\nΕίναι σαν τα πάντα να έχουν παραμορφωθεί (ακόμα και εγώ η ίδια) απο την καθημερινή πίεση.\nΌπως κι να έχει...\nΜέσα στο πρώτο τέταρτο, τό μόνο που κατάφερα ήταν να στείλω τον δικό μου χαρταετό να χορέψει βάλς με τα ηλεκτροφόρα σύρματα.\nΕίναι να μην τον έχεις;)\nΔεν μπορείς να φανταστείς πόσο χαίρομαι που βλέπω ξανά σχόλιο δικό σου!\nΜε το ρυθμό που γράφω εγώ "ψυγείου" θα τα βρίσκεις.\n16 Φεβρουαρίου 2010 - 10:08 μ.μ.\nμα δεν είναι και περίεργο. Χειμώνας είναι και περνάει. Αν μη τι άλλο αναμένονται αλλαγές και γεγονότα. Αλλά και η σιωπή είναι χρυσή, για να γίνω και λίγο λαϊκός...\n24 Φεβρουαρίου 2010 - 12:12 π.μ.


Οι εταιρείες πετρελαίου λογοδοτούν\nΑρμόδιες ομοσπονδιακές αρχές στις ΗΠΑ άρχισαν να διερευνούν καταγγελίες ότι οι εταιρείες πετρελαίου καρπώθηκαν πρόσφατα μεγάλα οφέλη εκμεταλλευόμενες τους Αμερικανούς καταναλωτές. Οι εταιρείες Exxon Mobil, Phillips και Chevron καθώς επίσης και τα αμερικανικά παραρτήματα της BP και της Shell κλήθηκαν να λογοδοτήσουν. Στη διερεύνηση της υπόθεσης είναι αφιερωμένο το τηλεοπτικό ρεπορτάζ μας της εβδομάδας αυτής.\nΠρόεδροι και διευθύνοντες σύμβουλοι των πέντε μεγαλύτερων εταιρειών πετρελαίου στις HΠA κλήθηκαν επίσημα να καταθέσουν στο Κογκρέσο και να εξηγήσουν πως συνέβη και καρπώθηκαν τεράστια κέρδη στις μέρες μετά τον κυκλώνα Κατρίνα, όταν ο μέσος Αμερικανός υποβάλλονταν σε στερήσεις για να αγοράσει τη βενζίνα που χρειάζονταν. Γιατί, το πέρασμα του κυκλώνα Κατρίνα κατάστρεψε μεν ορισμένα διυλιστήρια αλλά από την άλλη έστειλε τις τιμές τις βενζίνας σε ύψη ρεκόρ κι αυτό με τη σειρά του χάρισε στις πετρελαϊκές εταιρείες ένα πρόωρο Χριστουγεννιάτικο δώρο -- 31 δισεκατομμύρια δολάρια κέρδος στο τρίτο τρίμηνο του έτους.\nΕπιτροπή της Γερουσίας ήθελε να δοθεί μια εξήγηση στο φαινόμενο. Ο Γερουσιαστής Πήτερ Ντομενίτσι, συμπρόεδρος της ειδικής συνόδου, είπε στους εκπροσώπους της πετρελαιοβιομηχανίας: «Ο κόσμος υποψιάζεται πως οι εταιρείες σας εκμεταλλεύτηκαν τις συνθήκες της αγοράς για να βγάλετε υπερβολικά μεγάλα κέρδη.»\nΔευτερολογώντας, ο Λή Ρέϋμον, Πρόεδρος της Έξον-Μόμπιλ, έδειξε συμπάθεια στους καταναλωτές αλλά από την άλλη υπεραμύνθηκε των κερδών της εταιρεία του κι υποστήριξε πως οι τιμές των πετρελαιοειδών έχουν μειωθεί τα τελευταία 25 χρόνια, αν υπολογιστούν η φορολογία που μπαίνει σε αυτά και ο πληθωρισμός. Είπε: «Η βιομηχανία μας έχει σήμερα ιστορικά κέρδη. Αλλά αυτά είναι αντίστοιχα των κερδών που κατά μέσο όρο έχουν οι βιομηχανίες της χώρας. Τα κέρδη μας φαίνονται πολύ μεγάλα επειδή το μέγεθος της βιομηχανία μας είναι πολύ μεγάλο.»\nΑν και αυτό μέχρι ένα σημείο είναι σωστό εν τούτοις πολύς κόσμος πιστεύει πως το γεγονός ότι η Έξον-Μόμπιλ έβγαλε, από τις αυξήσεις στην τιμή της βενζίνας, δέκα δισεκατομμύρια δολάρια κέρδος στο τρίμηνο Ιουλίου-Σεπτεμβρίου, είναι αδικαιολόγητο. Ορισμένοι δημοκρατικοί γερουσιαστές που ανησυχούν ότι οι τιμές ίσως κρατήθηκαν σε υψηλά επίπεδα με τεχνητά μέσα, μόνο και μόνο για να θησαυρίσουν οι εταιρείες πετρελαίου, είχαν ζητήσει από αυτές να κάνουν ένορκες καταθέσεις.\nΌμως το ρεπουμπλικανικό κόμμα, που πλειοψηφεί και στα δύο νομοθετικά σώματα της χώρας, απέρριψε το αίτημα. Ο δημοκρατικός γερουσιαστής Ντάνιελ Ινούη επεδίωκε τις ένορκες καταθέσεις γιατί πιστεύει πως έτσι οι εκπρόσωποι των εταιρειών θα υποχρεώνονταν να μιλήσουν με ειλικρίνεια στο Κογκρέσο. Κατά την έκφρασή του: «Εάν εγώ είχα κληθεί να λογοδοτήσω, θα ήθελα να κάνω ένορκη κατάθεση έτσι ώστε όλοι να έχουν τη διαβεβαίωση πως πράγματι θα πω την αλήθεια στο Κογκρέσο.»\nΑλλά ο Ντέηβιντ Οράϊλι, Πρόεδρος της εταιρείας Σέβρον, λέει πως η αλήθεια είναι απλή και συνίσταται στο ότι η Κατρίνα διέκοψε την εγχώρια παραγωγή πετρελαίου και φυσικού αερίου κατά ένα τρίτο και την παραγωγή των Αμερικανικών διυλιστηρίων κατά ένα τέταρτο. Σύμφωνα με τον ίδιο, προκλήθηκαν προσωρινά ελλείμματα και πανικός που εκτόξευσαν στα ύψη τις τιμές της βενζίνας αλλά το μεγαλύτερο μέρος του κέρδους που δημιουργήθηκε θα διατεθεί τώρα για τον εντοπισμό νέων πηγών ενεργείας, όπως έγινε και σε άλλες περιπτώσεις στο παρελθόν.\nΣτο σημείο αυτό, ο Πρόεδρος της Σέβρον έκαμε την εξής αποκάλυψη: «Από το 2002 η εταιρείας μας κέρδισε 32 δισεκατομμύρια από τις πωλήσεις της και στο ίδιο διάστημα επένδυσε 32 δισεκατομμύρια. Δηλαδή ρίξαμε στην επιχείρηση μας όλο το κέρδος που βγάλαμε στα τελευταία τρία χρόνια.»\nΟι εταιρείες πετρελαίου διέψευσαν ότι συνωμότησαν για να κρατήσουν τις τιμές ψηλά και υποστήριξαν πως οι δυνάμεις της ελεύθερης αγοράς ήταν εκείνες που διαμόρφωσαν τις συνθήκες οι οποίες απέληξαν στα μεγάλα κέρδη τους. Πολλοί στο Κογκρέσο δεν είναι ικανοποιημένοι από την απάντηση αυτή και εξετάζουν τώρα μήπως πρέπει να επιβάλουν πρόσθετη φορολογία στα υπερμεγέθη κέρδη των εταιρειών πετρελαίου. Όμως άλλοι νομοθέτες αντιτίθενται στην ιδέα από φόβο ότι ένα τέτοιο μέτρο θα μπορούσε να μειώσει το ενδιαφέρον και τις επενδύσεις της πετρελαϊκής βιομηχανίας για την ανάπτυξη νέων πηγών ενεργείας.


Συνέντευξη του Ευάγγελου Μυτιληναίου στο Business Review των New York Times - MYTILINEOS\nΣυνέντευξη του Ευάγγελου Μυτιληναίου στο Business Review των New York Times\nΟ Πρόεδρος & Διευθύνων Σύμβουλος της MYTILINEOS, συζητά με τον Γιώργο Παπανικολάου\n«Πρέπει να εξηγηθεί στους πολίτες το κόστος της πράσινης μετάβασης»\nΗ έκρηξη τιμών στην ενέργεια, η πράσινη μετάβαση και η δίδυμη απειλή πανδημίας και πληθωρισμού. Η μεγάλη ευκαιρία των ευρωπαϊκών κονδυλίων, ο κίνδυνος πολιτικής ατολμίας. Μια «εφ’ όλης της ύλης» συνέντευξη του Ευάγγελου Μυτιληναίου στο Business Review του Euro2day.gr με τους New York Times.\nTο εκρηκτικό μείγμα στην αγορά ενέργειας αναλύει εκτενώς ο κ. Ευάγγελος Μυτιληναίος, Πρόεδρος και CEO του φερώνυμου ομίλου, ο οποίος τονίζει ιδιαίτερα την ανάγκη να μη χαθούν ούτε ο στόχος ούτε και η υποστήριξη της κοινής γνώμης για την πράσινη μετάβαση. Σχολιάζει, επίσης, την απειλή του πληθωρισμού και την αβεβαιότητα της πανδημίας, επισημαίνει τη μεγάλη ευκαιρία που συνιστούν τα ευρωπαϊκά κονδύλια αλλά και τον κίνδυνο να χαθεί λόγω πολιτικής ατολμίας, ενώ παρουσιάζει τη θέση και τις προοπτικές του ομίλου Mytilineos.\nΣτην τρέχουσα περίοδο, μια συνομιλία με τον Ευάγγελο Μυτιληναίο, ιδρυτή και επικεφαλής ενός ομίλου με κορυφαία θέση στην ελληνική επιχειρηματικότητα, αλλά και ειδικότερα στον χώρο της ενέργειας, δεν θα μπορούσε παρά να ξεκινήσει από τις πραγματικά πρωτοφανείς αυξήσεις τιμών, που καταλήγουν σε δυσβάστακτες πιέσεις για επιχειρήσεις και νοικοκυριά. Ο ίδιος άλλωστε είναι από τους λίγους Έλληνες που μπορούν να χαρακτηριστούν ειδήμονες όχι μόνο στην ενέργεια, αλλά και ευρύτερα στα commodity markets. Tο βασικό ερώτημα είναι γιατί βλέπουμε τώρα αυτές τις εκρηκτικές αυξήσεις.\n«Σε οποιοδήποτε commodity, η τιμή προκύπτει ως αποτέλεσμα της προσφοράς και της ζήτησης. Το τι συμβαίνει σήμερα έχει μεγάλη σημασία, διότι εξηγεί και την πρόσφατη δημόσια δήλωσή μου ότι αυτή η κρίση είναι η πρώτη από πολλές που θα ακολουθήσουν. Η πράσινη μετάβαση, οι πιέσεις της κοινής γνώμης, των θεσμικών επενδυτών και της κοινωνίας οδηγούν σε μείωση των επενδύσεων και της προσφοράς από τις εταιρείες “oil and gas”, οδηγώντας έτσι και σε μείωση της προσφοράς σε ηλεκτρισμό που προέρχεται από ορυκτά καύσιμα. Αντίθετα, όμως, με ό,τι είχαν ίσως φανταστεί κάποιοι ονειροπόλοι θεωρητικοί του κλίματος, η ζήτηση δεν μειώνεται, αλλά αυξάνεται. Κατά συνέπεια, έχουμε το φαινόμενο μείωσης της προσφοράς με αύξηση της ζήτησης. Κάθε φορά που το φαινόμενο αυτό οξύνεται, θα έχουμε κρίση», καταλήγει.\nΌπως παρατηρεί, βλέπουμε σήμερα χώρες όπως η Κίνα, που είχαν αποφασίσει να μειώσουν την παραγωγή άνθρακα, να κάνουν εσπευσμένα το… αντίθετο, για να δώσουν λύση στο οξύ πρόβλημα, ενώ φαίνεται πλέον ξεκάθαρα η έλλειψη νέων projects υγροποιημένου φυσικού αερίου (LNG). Επιπλέον, ο περσινός χειμώνας ήταν βαρύς στην Ασία και την Ευρώπη, τα αποθέματα φυσικού αερίου μειώθηκαν, αλλά οι αρμόδιοι δεν φρόντισαν να τα αποκαταστήσουν, ώσπου ήρθε η ώρα της κρίσης.\n«Για την Ευρώπη», σημειώνει ο κ. Μυτιληναίος, «οι επιλογές είναι ελάχιστες. Καλύπτει τις ανάγκες της σε ένα ποσοστό 30%-40% σε ορυκτά καύσιμα. Το υπόλοιπο το εισάγει, κυρίως από τη Ρωσία. Κι εδώ αρχίζει η γεωπολιτική διάσταση του θέματος. Αν για παράδειγμα ο πρόεδρος Τραμπ δεν είχε επιβάλει κυρώσεις στον αγωγό Nord Stream 2, είναι ένα ερώτημα αν τώρα θα είχαμε πρόβλημα τέτοιου μεγέθους με το φυσικό αέριο. Μην ξεχνάμε ότι τα ενεργειακά θέματα έχουν πάντα γεωπολιτικές παραμέτρους».\nΤο κλειδί της ενεργειακής ανεξαρτησίας\nΓια τους υπέρμαχους της πράσινης ενέργειας, εκεί βρίσκεται και το κλειδί για την ενεργειακή ανεξαρτησία των ευρωπαϊκών χωρών. Ο κ. Μυτιληναίος συμφωνεί, αλλά παρατηρεί ένα ευαίσθητο σημείο στην πορεία. «Η Ευρώπη αποφάσισε να γίνει ο κύριος υπέρμαχος, ο πρωταθλητής, αν θέλετε, της πράσινης μετάβασης, λαμβάνοντας και το αντίστοιχο μήνυμα από την κοινή γνώμη. Η κοινή γνώμη, όμως, δεν είχε όλα τα δεδομένα στα χέρια της. Ούτε για τον χρόνο που θα απαιτηθεί, ούτε για το κόστος που θα αναληφθεί. Το ερώτημα που τέθηκε ήταν “μισό”. Ρωτήθηκε αν είναι υπέρ ή εναντίον, δεν ρωτήθηκε αν είναι υπέρ της πράσινης μετάβασης με μεγάλο κόστος. Αυτό το ερώτημα δεν τέθηκε ποτέ! Δεν θέλω να εκληφθεί αυτό που λέω ως επιχείρημα ενάντια στην πράσινη μετάβαση και τις Ανανεώσιμες Πηγές Ενέργειας. Το αντίθετο, επιθυμώ να συνεισφέρω στον δημόσιο διάλογο, για μια πράσινη μετάβαση όσο το δυνατόν πιο ομαλή, που θα μειώσει στο ελάχιστο κρίσεις όπως η τρέχουσα».\nΠράγματι, την τρέχουσα περίοδο έχουμε έλλειψη προσφοράς σε ορυκτά καύσιμα, έχουμε τις Ανανεώσιμες Πηγές Ενέργειας, που όμως προχωρούν με αργούς ρυθμούς λόγω προβλημάτων και καθυστερήσεων στην αδειοδότηση, και το μείγμα γίνεται εκρηκτικό. Η χώρα μας είχε ως ίδιο καύσιμο μόνο τον λιγνίτη (και περιορισμένη υδροηλεκτρική παραγωγή), με τον οποίο, όπως παρατηρεί ο ίδιος, χάρη στην πολύ καλή διαχείριση της ΔΕΗΔΕΗ -2,53%, εξηλεκτρίστηκε και εκβιομηχανίστηκε. Όμως, οι λιγνίτες εξαντλήθηκαν, τα εργοστάσια πάλιωσαν και οι εκπομπές ρύπων καθιστούν τη λειτουργία τους σχεδόν απαγορευτική. Άρα, μένουμε με το εισαγόμενο φυσικό αέριο, σημειώνει ο κ. Μυτιληναίος, η τιμή του οποίου έχει μεγάλη μεταβλητότητα. Από την άλλη, οι ανανεώσιμες πηγές έχουν «στοχαστικότητα», δεν είναι δηλαδή σε θέση να προσφέρουν συνεχή ομαλή λειτουργία, εξαρτώνται από τις καιρικές συνθήκες, είτε πρόκειται για φωτοβολταϊκά είτε για αιολικά.\n«Το πρόβλημα αυτό», επισημαίνει, «θα λυθεί όταν αναπτυχθεί η τεχνολογία συσσωρευτών μεγάλης χωρητικότητας για αποθήκευση της ενέργειας. Δυστυχώς, απέχουμε ακόμη αρκετά χρόνια από αυτές τις τεχνολογίες σε ό,τι αφορά την εκμετάλλευση σε μεγάλη κλίμακα».\nΚι εδώ προκύπτει το μείζον θέμα κατά τη διάρκεια της μετάβασης, ενός εγχειρήματος που αποδεικνύεται όχι μόνο κολοσσιαίο από την πλευρά των επενδύσεων που θα απαιτηθούν διεθνώς, αλλά και από την άποψη του σχεδιασμού και της οργάνωσης που προϋποθέτει η υλοποίηση χωρίς παρενέργειες.\n«Είναι πολύ σημαντικό να διατηρηθεί η υποστήριξη της κοινής γνώμης στην πορεία προς την ολοκλήρωση της μετάβασης», τονίζει. «Φαινόμενα όπως αυτά που συμβαίνουν τώρα, με τις εκρηκτικές αυξήσεις τιμών, θέτουν σε κίνδυνο το εγχείρημα. Το κόστος της πράσινης μετάβασης πρέπει να εξηγηθεί, πρέπει να συμφωνήσουν οι πολίτες, διότι χωρίς αυτούς, η μετάβαση δεν θα συμβεί, όσες αποφάσεις υπερεθνικών και εθνικών οργάνων κι αν υπάρξουν».\n«Δεν ξέρουμε τι να πρωτοφοβηθούμε»\nΤο κόστος της ενέργειας, όμως, αποτελεί έναν παράγοντα του ευρύτερου προβλήματος που έχει παρουσιαστεί διεθνώς, της αναζωπύρωσης του πληθωρισμού, σε συνδυασμό με τις συνεχιζόμενες επιδράσεις του κορωνοϊού.\n«Για την εξέλιξη της πανδημίας», αναφέρει, «ό,τι και να πούμε είναι παρακινδυνευμένο. Αυτό που έχει σημασία είναι ότι υποχρεώνει τις κεντρικές τράπεζες να κρατούν χαμηλά ή και αρνητικά επιτόκια. Ο πληθωρισμός, όμως, φουντώνει όχι μόνο ως αποτέλεσμα των ενεργειακών τιμών ή των προβλημάτων στην εφοδιαστική αλυσίδα, αλλά και λόγω της άφθονης ρευστότητας. Σε οικονομικούς όρους, δεν ξέρουμε τι να πρωτοφοβηθούμε. Τα δεινά της πανδημίας; Ή έναν “ξεχασμένο” πληθωρισμό που επανέρχεται με δριμύτητα και απειλεί να επιστρέψει τη διεθνή οικονομία αρκετές δεκαετίες πίσω;».\nΚατά την εκτίμησή του, η μεγαλύτερη πρόκληση για τις επιχειρήσεις, τόσο στην Ελλάδα όσο και διεθνώς, αφορά την αντιμετώπιση της αβεβαιότητας που προκαλεί η ταραγμένη συγκυρία. Ο ίδιος πάντως δεν προσδοκά την κλισαρισμένη πλέον «επιστροφή στην κανονικότητα».\n«Θα υπάρξει μια νέα κανονικότητα», υποστηρίζει, «καθώς οι σύγχρονοι άνθρωποι καταλάβαμε για πρώτη φορά πόσο τρωτοί είμαστε σε παράγοντες που δεν μπορούμε να ελέγξουμε».\nΣε ό,τι αφορά τα δισεκατομμύρια ενισχύσεων που έρχονται στη χώρα μέσω του Ταμείου Ανάκαμψης και των ΕΣΠΑ, εκτιμά ότι «απούσης της πανδημίας», αποτελούν μια μοναδική ευκαιρία για να περάσει η χώρα σε ένα νέο μοντέλο παραγωγικής ανάπτυξης με σταθερές βάσεις κι ότι η περιπέτεια που περάσαμε θα μας απομακρύνει από το παρωχημένο καταναλωτικό μοντέλο που χαρακτήρισε τις προηγούμενες δεκαετίες.\n«Η ευθύνη του πολιτικού προσωπικού ως προς τον αναπροσανατολισμό του οικονομικού μας μοντέλου είναι μεγάλη. Αντιλαμβάνομαι ότι το βραχυπρόθεσμο καταναλωτικό μοντέλο είναι πολιτικά πιο… εύπεπτο και το μακροπρόθεσμο πιο δύσπεπτο. Όμως, τώρα είναι η ώρα να το επιτύχουμε και η ευκαιρία δεν πρέπει να χαθεί!».\n«Κοιτάμε στα μάτια τον ξένο ανταγωνισμό»\nΟ ίδιος, ως επικεφαλής της Mytilineos, έχει προσωπικές εμπειρίες των οικονομικών και επιχειρηματικών εξελίξεων μέσα στις κρίσεις που έχουν διαδεχτεί η μία την άλλη. «Παλεύουμε από το 2008 στον Όμιλό μας για να σταθούμε στις διεθνείς αγορές, με ένα τραπεζικό σύστημα που κατέρρευσε κι ευτυχώς σταδιακά επανέρχεται. Συναντήσαμε μεγάλες δυσκολίες αποδοχής σε κρίσιμες αγορές, λόγω χώρας προελεύσεως. Όταν αρχίσαμε να ξεπερνάμε την οικονομική κρίση, πέσαμε στην πανδημία. Εμείς, όπως και πολλές άλλες ελληνικές εταιρείες, καταφέραμε να σταθούμε. Δυστυχώς, πολλοί πάλεψαν αλλά δεν άντεξαν.\nΣήμερα, η πολύχρονη πείρα σε αλλεπάλληλες κρίσεις, αλλά και η πολύ βελτιωμένη θέση της Ελλάδας στις διεθνείς αγορές, μας δίνουν τη δυνατότητα να κοιτάμε στα μάτια τον ξένο ανταγωνισμό και συνήθως να κερδίζουμε. Ωστόσο, η προσπάθειά μας να ανταποκρινόμαστε στις απαιτήσεις της εκάστοτε συγκυρίας δεν σταματά. Δραστηριοποιούμαστε σε κρίσιμους τομείς της ελληνικής οικονομίας, από τα ορυχεία και τη μεταλλουργία έως τον κλάδο της ενέργειας στο σύνολό του. Είμαστε έτοιμοι για όποιες προσαρμογές μπορεί να απαιτηθούν, ώστε να συνεχίσουμε να στεκόμαστε με επιτυχία απέναντι στον διεθνή ανταγωνισμό».\nΗ υψηλή αβεβαιότητα και οι αλλεπάλληλες δυσκολίες στο ευρύτερο περιβάλλον δεν μετριάζουν την αισιοδοξία του Ευάγγελου Μυτιληναίου για το μέλλον, όχι μόνο σε ό,τι αφορά τον Όμιλο αλλά και τη χώρα. «Παλεύουμε για την καθιέρωση ενός νέου ελληνικού πρότυπου υγιούς οικονομίας. Είναι στο χέρι μας να εδραιώσουμε ομαλές κοινωνικές και οικονομικές συνθήκες, να επιτύχουμε βιώσιμη, πραγματική ευμάρεια. Αυτό θα αποτελέσει για όλους μας ουσιαστική δικαίωση».


τα αποκομματα.. - Σελίδα 2\nΘέμα: Απ: τα αποκομματα.. Σαβ Ιουλ 10, 2010 4:33 am\nΜικρες κι αθωες.... στην παραγραφο που θα βγει θα το δουμε... απλα καποιες εχουν το κληρονομικο χαρισμα και διαβαζουν πισω απο τις εικονες! ζηλευεται?\nΘέμα: Απ: τα αποκομματα.. Σαβ Ιουλ 10, 2010 4:34 am\nΘέμα: Απ: τα αποκομματα.. Σαβ Ιουλ 10, 2010 4:35 am\nχαχαχχαχαχχαχαχα ναι οντως. ειναι και αυτο ενα επιχειρημα των αλμπερτικως. οτι καποιες ειναι πολυ μικρες για να δουν αυτον τον ερωτα. ενω ειναι τοσο απλο...πισω απο την αγελαδα που ειναι πισω απο τον μαυρο φοντο..απορω ωρες ωρες πως δεν το βλεπουμε!\nΈχει επεξεργασθεί από τον/την nuitetoile21 στις Σαβ Ιουλ 10, 2010 4:36 am, 1 φορά\nκληρονομικο χαρισμα??? κρυσταλλινη σφαιρα, πεταγμα των πουλιων θροισμα των φυλλων και φυσημα του ανεμου ειπαμε διαβαζουν ε??? χμμμ... λες να ρωτησω κι εγω τιποτα...????\nΘέμα: Απ: τα αποκομματα.. Σαβ Ιουλ 10, 2010 4:46 am\nΓια τις τερρυκιες υπαρχω εγω!!! 100% επιτυχια! μονο καλα θα σου βρω! και λεω και το γιαουρτι που ειναι το αγαπημενο σου (τοσα θα φαμε αυριο, θα περισσεψει ενα!)\nΘέμα: Απ: τα αποκομματα.. Σαβ Ιουλ 10, 2010 4:48 am\nχαχχαχαχαχαχα καλα αυριο θα πεσει πολυ κραξιμο..στανταρακι!!\nΘέμα: Απ: τα αποκομματα.. Σαβ Ιουλ 10, 2010 4:49 am\nΝα πω; Για τα αποκομματα καταληξαμε; μαυρο στον μαυρογυαλουρο;\nΘέμα: Απ: τα αποκομματα.. Σαβ Ιουλ 10, 2010 4:51 am\nναι ναι το γιαουρτι τα λεει καλα λατρεμενη αριελ... αμα ειναι να μου τα βρεις καλα...κανονισε συναντηση...(ρε μην τα φαμε ολα... ασε κανα δυο μηπως δεν δειξει το πρωτο... που να τρεχουμε τετοια ωρα...!! ερωτηση! το γιαουρτι να ειναι original ή μας κανει και επιδορπιο γιαουρτιου????)\nΘέμα: Απ: τα αποκομματα.. Σαβ Ιουλ 10, 2010 4:52 am\nκοιτα δεν θελω να φανω κακια αλλα η λογικη μου μου λεει πως αν ο αλμπερτ δεν ηθελε να τα δει η καντυ για να μην στεναχωρεθει οπως υποστηριζει, το πιο λογικο θα ηταν να πεταγε τις εφημεριδες. οποτε να τις κραταει και οπως τις κρατουσε ειναι λιγο υποπτο.\nΘέμα: Απ: τα αποκομματα.. Σαβ Ιουλ 10, 2010 4:56 am\nΚαι επιδορπια κανουν, αλλα μονο με γευση φραουλα! Ειναι η επισημη γευση αλμπερτ οπως την κατοχυρωσε η Juliet!\nΘέμα: Απ: τα αποκομματα.. Σαβ Ιουλ 10, 2010 4:58 am\nφραουλα...?? δεν μου αρεσει καθολου.......... αντε καλα... αμα ειναι για το μελλον μου... θα υποστω το μαρτυριο της φραουλας....\nΘέμα: Απ: τα αποκομματα.. Σαβ Ιουλ 10, 2010 4:59 am\nΘέμα: Απ: τα αποκομματα.. Σαβ Ιουλ 10, 2010 5:00 am\nΘα συμφωνησω μαζι σου! Η Καντυ δεν πλησιαζε τον τυπο για να μην μαθει τιποτα για τον Τερρυ, μονο ο Αλμπερτ και ο Νηλ την εφεραν αντιμετωπη με την αληθεια. Και καλα ο Νηλ ξερουμε τι ηθελε (ακολουθει η παγιδα του) ο αλμπερτ ομως;\nΘέμα: Απ: τα αποκομματα.. Σαβ Ιουλ 10, 2010 5:01 am\nHOT HOT HOT!!!! σχεδον γουασαμπι!\nΘέμα: Απ: τα αποκομματα.. Σαβ Ιουλ 10, 2010 5:08 am\nκαι ποιος μας λεει(επιμενω) οτι δεν ειχε κρυφα σχεδια τοσο καιρο να την κανει να πεσει στην αγκαλια του απογοητευμενη απο τον Τερρυ???\nΘέμα: Απ: τα αποκομματα.. Σαβ Ιουλ 10, 2010 5:09 am\nναι ναι!!!!!!! γουασαμπι.... σκετη φλογα........!!!!!!!!!!!\nΘέμα: Απ: τα αποκομματα.. Σαβ Ιουλ 10, 2010 5:12 am\nΗ καλη μας πιστη! Εμεις δεν θωρουμε τον Αλμπερτ τοσο κακο! (η αντιπαλη παραταξη εχει βγαλει φτυαρια και ακομα θαβει τον Τερρυ!)\nΘέμα: Απ: τα αποκομματα.. Σαβ Ιουλ 10, 2010 5:14 am\nναι οντως. και εγω δεν θεωρω τον αλμπερτ τοσο κακο.υπερτιμημενο απλα. και η αντιπαλη παραταξη δεν εχει βγαλει απλα φτυαρια..ασε!\nπες το ψεμματα... εμεις ως την τελευταια στιγμη τον Αλμπερτ τον θεωρουμε τζεντλεμαν και σοβαρο ανθρωπο... τι να πεις.. ενω ο Τεερρυ μας βγαινει κακος μονο που αναπνεει το καμαρι μας!!!!!!!!!\nΘέμα: Απ: τα αποκομματα.. Σαβ Ιουλ 10, 2010 5:17 am\nε ναι βρε ναυσικα. αυτο ειναι το προβλημα ακριβως. οτι ο τερρυ αναπνεει. δεν πεθανε οπως τοσο βολικα εκανε ο αντονυ.\nΘέμα: Απ: τα αποκομματα.. Σαβ Ιουλ 10, 2010 5:20 am\nΘέμα: Απ: τα αποκομματα.. Σαβ Ιουλ 10, 2010 5:23 am\nτον περιεγραψες τελεια\nΘέμα: Απ: τα αποκομματα.. Σαβ Ιουλ 10, 2010 5:24 am\nαχ!!!!!!!!!!! αυτος ειναι ο Τερρυ...\nετσι μου ερχεται να ανεβασω φωτο του...\nΘέμα: Απ: τα αποκομματα.. Σαβ Ιουλ 10, 2010 5:30 am\nΘέμα: Απ: τα αποκομματα.. Σαβ Ιουλ 10, 2010 5:33 am\nτι να σου πω? και το παραλογο ειναι οτι αφου αυτη ηταν η συγγραφεας εκεινη δεν εδινε τις οδηγιες για τις εικονες? δηλαδη η αλλη σκιτσαρε οτι της ερχοταν στο κεφαλι???


Έχει κενά το Χριστουγεννιάτικο δέντρο σου; Έτσι θα τα καλύψεις!\nWalton Coffee Table Φ38x44x63cm\nΜεταλλικό Σετ 3 τμχ Atom Storage Coffee Table 33x41|41x39|44x51cm\nΞύλινο Σετ 2 τμχ Coffee Table Kiran χρυσό 30x30x30cm\nIman Teak Coffee Table 40x40cm\nΗλεκτρονικό ΚατάστημαΆρθραΧριστουγεννιάτικες ιδέεςΈχει κενά το Χριστουγεννιάτικο δέντρο σου; Έτσι θα τα καλύψεις!\n29 Νοέμβριος 2021\tΧριστουγεννιάτικες ιδέες\nΟ μεγαλύτερος εφιάλτης που μπορείς να αντιμετωπίσεις αφού έχεις τελειώσει το στόλισμα είναι να παρατηρήσεις πως έχει κενά το Χριστουγεννιάτικο δέντρο σου. Εμείς, στο epilegin.gr έχουμε προτάσεις για το πως θα τα καλύψεις!\nΗ διαδικασία για να στολίσεις το Χριστουγεννιάτικο δέντρο στο σπίτι είναι μία από τις πιο ενδιαφέρουσες! Δημιουργούνε συνθήκες αγάπης, συνεργασίας και φέρνουν μία εύθυμη νότα στην ατμόσφαιρα! Όλα αυτά μέχρι να φτάσεις στην στιγμή που κοιτάς τις λεπτομέρειες και βλέπεις πως έχει κενά το Χριστουγεννιάτικο δέντρο σου και αρχίζεις να μετακινείς μπάλες, φωτάκια, την κορδέλα… και από όπου βγάζεις κάτι για να καλύψεις το κενό δημιουργείς νέο κενό! Τι κάνεις σε αυτή την περίπτωση;\nΓια να σε προλάβω, όχι, δεν χρειάζεται να έρθει διακοσμητής στο σπίτι να σου στολίσει το δέντρο! Για να καλύψεις τα κενά που έχει το Χριστουγεννιάτικο δέντρο σου χρειάζεσαι μικρές διορθώσεις και προσθήκες!\nΠαρακάτω λοιπόν, θα δούμε τα καλύτερα tips και λύσεις για την περίπτωση που έχει κενά το Χριστουγεννιάτικο δέντρο σου, χωρίς να σπαταλήσουμε μία περιουσία!\nΆνοιξε τα κλαδιά\nΝαι, η πρώτη κίνηση που κάνεις όταν κατεβάζεις το δέντρο από το πατάρι είναι να ανοίξεις τα κλαδιά. Το κάνεις, όμως, σωστά; Δίνεις την απαραίτητη ενέργεια ώστε κάθε κλαδάκι να είναι σωστά ανοιγμένο, προς διάφορες κατευθύνσεις και σε όλο το μήκος του; Στόχος μας είναι το Χριστουγεννιάτικο δέντρο μας να φαίνεται όσο το δυνατόν πιο φυσικό, είναι πολύ σημαντικό, λοιπόν, να δώσουμε την όψη ενός αληθινού δέντρου με πλούσια κλαδιά προς κάθε κατεύθυνση, ώστε να καταλαμβάνει πολύ χώρο.\nΚορδέλες – Γιρλάντες -Φιόγκοι\nΝαι, μπορέι να έχεις βάλει ήδη την κορδέλα γύρω από το δέντρο να ξεκινάει από την κορυφή και να γλιστράει προς τη βάση του, έχεις σκεφτεί όμως ότι θα μπορούσες να κάνεις μικρές επεμβάσεις στα σημεία που έχουν κενά και να προσθέσεις μικρά κομμάτια κορδέλας με κυμματισμούς που θα δίνουν την αίσθηση ότι βγαίνουν από τον κορμό του δέντρου; Αν σου φαίνεται πολύ μπελάς, μπορείς να προσθέσεις μεγάλους εντυπωσιακούς φιόγκους που θα φτιάξεις παό την κορδέλα σου και να τους κρεμάσεις με πετονιά από τα κλαδιά! Τέλος, αν όλα αυτά σου φαίνονται ότι θέλουν πολύ ενέργεια μπορείς να κατεβάσεις τις γιρλάντες που έχεις κρυμμένες! Είναι ρετρό και θα γεμίσουν τα κενά!\nΛαμπάκια … παντού!\nΌπου βρεις κενό στο Χριστουγεννιάτικο σου δέντρο μπορείς να βάλεις λαμπάκια! Με αυτό τον τρόπο θα καλύψεις το κομμάτι που θέλεις, θα δώσεις περισσότερη λάμψη στο δέντρο σου και δεν θα έχεις ξοδέψει ευρώ! Μπορείς να δεις εδώ πώς πρέπει να βάλεις τα Χριστουγεννιάτικα φωτάκια στο δέντρο σου για να δώσεις βάθος και να φαίνεται ότι λάμπει από μέσα!\nΚουκουνάρια και λουλούδια\nΕδώ έχουμε δύο παρόμοιες προτάσεις! Στα κενά που έχει το Χριστουγεννιάτικο σου δέντρο μπορείς να κρεμάσεις κουκουνάρια ή να βάλεις κλαδιά από λουλούδια! Αυτά θα δώσουν μία επιπλέον προοπτική στο δέντρο σου και θα εξυπηρετήσουν και τον αρχικό σκοπό!\nΆλλαξε τις θέσεις των στολιδιών\nΑπλό και δεν χρειαζόσουν εμάς να σου το πούμε! Αλλά… αν έχεις κάνει σωστή επιλογή από στολίδια για το Χριστουγεννιάτικο δέντρο σου δεν θα χρειαστείς να αλλάξεις πολλά! Βάλε κοντά στο κενό μία μεγάλη μπάλα ή βάλε πάνω από το κενό ένα μεγάλο σε όγκο κρεμαστό στολίδι ώστε να κρύψει το κενό!\nΌ,τι χρειαστείς για τον Χριστουγεννιάτικο στολισμό σου θα το βρεις στο epilegin.gr\nΧριστουγεννιάτικο δέντρο Plastic Lodge Slim Pine 2.40m\nΧριστουγεννιάτικο κρεμαστό τηλέφωνο κόκκινο 6.5εκ\nΧριστουγεννιάτικο ξύλινο κρεμαστό στολίδι Merry Christmas φυσικό\nΧριστουγεννιάτικο μεταλλικό κρεμαστό γραμματοκιβώτιο κόκκινο-λευκό 6,10εκ\nΧριστουγεννιάτικο κρεμαστό έλκηθρο με χιονάνθρωπο πράσινο\nΧριστουγεννιάτικο κρεμαστό στολίδι Plexi Glass "Δωράκι" μαύρο 7cm\nΧριστουγεννιάτικο κλαδί τριπλό Pinky Red 62cm\nΧριστουγεννιάτικο πλαστικό κλαδί μανώλια blush pink 50cm\nΧριστουγεννιάτικο κλαδί Berries Glitter Gold 75cm


ΕΠΙΚΟΙΝΩΝΙΑ: Νίκος Κοτζιάς:«Όταν είσαι βασιλικότερος του βασιλέως σημαίνει ότι θέλεις να κάτσεις στην καρέκλα του βασιλιά και όχι του λαού».\nO Νίκος Κοτζιάς, Καθηγητής Πολιτικής Θεωρίας στο Παν. Πειραιά σήμερα στην εκπομπή με το Μπάμπη Παπαπαναγιώτου στο ράδιο 9 δήλωσε:\nΓια τη διενέργεια δημοψηφίσματος:\n«Εγώ είμαι οπαδός των δημοψηφισμάτων ως εμπλουτισμό της δημοκρατίας, όχι ως υποκατάστατο των εκλογών. Ο κος Παπανδρέου δεν λέει «θα κάνουμε εκλογές όπως απαιτεί ο λαός και θα πρέπει να υπάρξουν δημοψηφίσματα», ο κος Παπανδρέου λέει «θα κάνω ένα δημοψήφισμα εκβιαστικό για να μην κάνω εκλογές» άρα και κάποιος που είναι γενικά υπέρ της άμεσης δημοκρατίας και των δημοψηφισμάτων δεν μπορεί να υποστηρίξει την κατάχρησή τους προκειμένου να αποφύγει ο κος Παπανδρέου και η παρέα του να κάνουν εκλογές. Εγώ θεωρώ ότι η δημοκρατία μας χρειάζεται εμπλουτισμό από μια σειρά από εργαλεία όπως είναι το δημοψήφισμα και περισσότερο ακόμη η λεγόμενη νομοθετική πρωτοβουλία, δηλαδή η δυνατότητα με συλλογή υπογραφών να επιβάλλεις νόμους αλλά αυτός είναι εμπλουτισμός της δημοκρατίας όχι για να καταργήσουμε όλα τα άλλα. Ο κος Παπανδρέου σκέφτηκε λοιπόν το εξής πολύ απλό και νομίζω ότι το σκέφτηκε όχι μόνος του αλλά και με κάποιους ξένους ότι «αντί να πάρω το ρίσκο απευθείας των εκλογών που δεν ξέρω τί μου βγάζει και τί θα κάνει μια μελλοντική κυβέρνηση, ας διασφαλίσουμε πρώτα για μερικές δεκαετίες αυτή τη δανειακή σύμβαση, την οποία δεν έχει δει κανείς ακόμη, δεν έχει υπάρξει πραγματική επεξεργασία και αυτοί που υποτίθεται ότι θα συμφωνήσουν δεν έχουν ακόμη υπογράψει τα κιτάπια. Κάνουμε ένα δημοψήφισμα για κάτι που δεν γνωρίζουμε προκειμένου να αποφύγουμε αυτό που γνωρίζουμε, δηλαδή τις εκλογές και την απαλλαγή της χώρας από την κυβέρνηση του ΠΑΣΟΚ».\nΓια το εσωτερικό του ΠΑΣΟΚ:\n«Στους κόλπους του ΠΑΣΟΚ υπάρχουν δυο τάσεις: είναι η τάση, η οποία είναι ενάντια σε αυτή την πολιτική και η οποία θέλει αλλαγή ρότας σε μια πιο φιλολαϊκή πολιτική αλλά δεν θα μπορέσουν να την επιβάλλουν στο ΠΑΣΟΚ και θα υποχρεωθούν και ελπίζω σύντομα να ωριμάσουν, να φύγουν από το ΠΑΣΟΚ και να συνταχθούν με όλους εμάς που παλεύουμε τη μνημονιακή πολιτική και υπάρχουν εκείνοι που δεν τους φτάνουν αυτά που έχουμε σήμερα αλλά θέλουν ακόμη πιο αυστηρή και πιο σκληρή πολιτική. Αυτές οι δυο παρατάξεις με τις επόμενες εκλογές θα αποσυντεθούν. Το ΠΑΣΟΚ σήμερα βρίσκεται στην κορυφή του ενωμένο, έχει φύγει μόνο το 3% των στελεχών του ενώ στη βάση έχει φύγει το 80% των πολιτών. Γιατί υπάρχει αναντιστοιχία του 3 με το 80%; Γιατί ο λαός πάει με τις ανάγκες, τα συμφέροντα και τα ένστικτά του ενώ το 3% έχει κολλήσει πάνω στην εξουσία σαν βδέλλα και δεν λέει να φύγει».\nΓια την πιθανότητα εξόδου από την ευρωζώνη:«Σε αυτή την άρνησή του να εγκαταλείψει την εξουσία το δημοψήφισμα το βολεύει και βολεύει κάποιους στο εξωτερικό. Από χθες ακούω μέλη και νεαρούς βουλευτές του ΠΑΣΟΚ να λένε ότι «θα φύγουμε από την ΕΟΚ, θα μας διώξουν από την ευρωζώνη». Ποιός θα μας διώξει, με βάση ποιά συνθήκη; Νομίζουν ότι μπορούν να παραβιάζονται οι συνθήκες σε ευρωπαϊκό επίπεδο με τον τρόπο που παραβιάζονται στην Ελλάδα; Κανείς δεν μπορεί να μας διώξει αν δεν το θέλουμε. Δεν θα είμαστε η πρώτη χώρα στην Ευρώπη που θα κάνει δημοψήφισμα και θα απορρίψει ευρωπαϊκές συμφωνίες. Είδατε αυτούς που δεν ήταν ενήμεροι από τους ξένους ηγέτες και τις ξένες αγορές με τί πανικό αντιδράσανε; Είδατε πόσο φοβούνται τη χρεοκοπία της Ελλάδας; Εδώ δυστυχώς δικαιώνομαι όταν πριν δυο χρόνια είχα πει ότι αν τυχόν κανείς πάει να μας εκβιάσει θα πρέπει εμείς να του πούμε «θα σε παρασύρουμε μαζί μας στον γκρεμό». Και μου βγήκαν οι γνωστές εφημερίδες του κόμματος του μνημονίου και μου είπαν ότι αυτοί είναι τυχοδιωκτισμοί. Όμως πριν πέντε μέρες είδαμε την κα Μέρκελ να λέει στους δανειστές ειδικά στους τραπεζίτες ότι αν δεν συφωνήσετε στο κούρεμα θα χρεοκοπήσει η Ελλάδα και θα χάσετε 100%. Είδαμε το εξής εκπληκτικό: να έχει πάρει από τα χέρια μας το δικαίωμα της διαπραγμάτευσης με τον κύριο όπλο μας αυτό της χρεοκοπίας η κα Μέρκελ, να το χρησιμοποιεί για λογαριασμό των δικών της συμφερόντων, να μην το σχολιάζει κανείς αυτό το γεγονός ουσιαστικά και να μας επανέρχεται η κυβέρνηση και ορισμένα ΜΜΕ με τον ίδιο εκφοβισμό: ότι δεν μπορούμε να διαπραγματευτούμε. Εγώ είχα προτείνει τον Φλεβάρη του 2010 να πάμε να πάρουμε δάνεια από Κίνα, Ρωσία κλπ. Βγήκαν δυο εφημερίδες κυριακάτικες και κατήγγειλαν ως ανθελληνική και αντιευρωπαϊκή αυτή τη στάση. Ποιός ήταν προχθές στο Πεκίνο και ζήταγε δάνεια; Δεν ήταν ο Γερμανός επικεφαλής του μηχανισμού σταθεροποίησης της Ε.Ε. με εντολή των ευρωπαϊκών οργάνων για να ζητήσει δάνειο από την Κίνα; Και γιατί αν το ζητούσε η Ελλάδα θα ήταν αντιευρωπαϊκό ενώ όταν τα ζητάνε οι Γερμανοί είναι φιλοευρωπαϊκό; Πρέπει αυτός ο νέος ραγιαδισμός να σταματήσει, είμαστε ισότιμο κράτος-μέλος της Ε.Ε. όποιος προσπαθήσει να μας αφαιρέσει δικαιώματα παραβιάζει τις Συνθήκες και θα προσφύγουμε στα δικαστήρια της Ε.Ε., το θεμελιακό στοιχείο είναι η ισότητα των κρατών-μελών και ουδείς μπορεί να μας εκβιάζει για έξοδο από οπουδήποτε. Όλα είναι υπό διαπραγμάτευση, λογικές, νηφάλιες, ήρεμες διαπραγματεύσεις αλλά οι διαπραγματευτές να ματώνουν για τη χώρα και όχι να ονειρεύονται να κάθονται στην απέναντι πλευρά του τραπεζιού και να υβρίζουν τη χώρα μας».\nΓια τον Γιώργο Παπακωνσταντίνου:«Όταν ο κος Παπακωνσταντίνου τριγύρναγε και έλεγε ότι είμαστε τεμπέληδες, ότι είμαστε Τιτανικός που βυθίζεται, είμαστε διεφθαρμένος λαός, ποιόν αντιπαθούσε, τον διαπραγματευτή που τον πίεζε να δώσει παραπάνω επιτόκια σε βάρος των ελληνικών συμφερόντων ή τον ελληνικό λαό; Θα τα ξεχάσουμε όλα; Γιατί πληρώνουμε σήμερα; Γιατί έχουμε τα μεσοπρόθεσμα και όλα αυτά; Γιατί οι ξένοι μας λένε ότι δεν ικανοποιούμε την αρχική συμφωνία στην οποία εμείς δεν κάναμε διαπραγμάτευση, παίζαμε πόκα, ήμασταν βασιλικότεροι του βασιλέως. Όταν είσαι βασιλικότερος του βασιλέως σημαίνει ότι θέλεις να κάτσεις στην καρέκλα του βασιλιά και όχι του λαού».\nΑν υπάρχει ακόμη διαπραγματευτική δύναμη:«Μικρότερη από πριν και γι΄αυτό θέλει πολύ πιο προσεκτική και νηφάλια χρήση.Σήμερα η φροντίδα τους είναι να μη γίνει ντόμινο άρα έχουμε ακόμη αναπνοές διαπραγμάτευσης. Η δικιά μας καταστροφή αυτή τη στιγμή μπορεί να είναι μεγάλη καταστροφή γι’ αυτούς αλλά δεν μπορούμε να αφήνουμε το δικαίωμά μας στην αυτοκτονία δηλαδή τη χρεοκοπία, να το χειρίζεται για λογαριασμό τρίτου κάποιος. Είναι σαν να έχετε δώσει σε ένα λιοντάρι να αποφασίσει σε ποιό βούρκο θα πάει να πεθάνει ένας ελέφαντας».\nΓια τον Γιώργο Παπανδρέου:«Ο κος Παπανδρέου με βρήκε υπάλληλο στο Υπ. Εξωτερικών και ασφαλώς φέρθηκε πολύ φιλικά, πολύ καλά και εκτίμησα εκείνη την εποχή τη συμπεριφορά του σε μια σειρά από διαπραγματεύσεις. Ο κος Παπανδρέου έφυγε από το Υπ.Εξ. κι εγώ πολιτική συνεργασία ουσιαστικά άρχισα το 2007 στην εσωκομματική κρίση. Ποιό ήταν το στοιχείο της συμφωνίας μας; Ένα στοιχείο που είχα σε όλη μου τη ζωή, η μάχη ενάντια στη διαπλοκή και στα μεγάλα συμφέροντα. Ο Παπανδρέου εμφανίστηκε να το υιοθετεί τότε αυτό. Το έκανε κύρια γραμμή του και νίκησε. Μετά το 2008 αντί να προσπαθήσει να πνίξει αυτά τα συμφέροντα που ήταν σε πλήρη αδυναμία αναλαμβάνοντας την κυβέρνηση δυστυχώς, τους έδωσε χρόνο και τόπο να δυναμώσουν. Το ότι κάνει καμπάνια τώρα ενάντια στους τραπεζίτες που αντιστέκονται σε μια πλευρά αυτών των μέτρων και θα δούμε πού θα καταλήξει η διαπραγμάτευσή τους μου λέει κάτι πολύ απλό: ότι κάποιοι προτιμούν να στηρίζονται στους ισχυρούς ξένους παρά σε ανίσχυρους ντόπιους. Αυτό δεν μου λέει ακόμη ότι είναι αυτόνομη πολιτική και ανεξάρτητη, για να είμαι σαφής. Εγώ όλη μου τη ζωή, από την εποχή πριν από τη χούντα, στη διάρκεια της χούντας και όταν βρέθηκα στο στρατοδικείο μέχρι σήμερα πάλεψα ενάντια στα μεγάλα συμφέροντα που πνίγουν αυτόν τον τόπο. Ο κος Παπανδρέου κάποια στιγμή το θεώρησε βολικό. Πίστεψα ότι ήταν ειλικρινής. Απεδείχθη ότι δεν ήταν. Όταν κάποιος λέει ψέματα και έχει συμπεριφορά όχι αυθεντική, είναι ντροπή του. Αλλά αν την επαναλάβει κι εγώ τον πιστέψω είναι δικιά μου ντροπή».\nΑκούστε τη συνέντευξη στο radio9.gr


ΠΑΜΕ: Το ποτήρι ξεχείλισε! Ξεσηκωμός σε όλους τους γυμναστές! Υπογράφουμε ηλεκτρονικά. – Σύλλογος Πρωτοβάθμιας εκπαίδευσής Λέσβου\nPosted on 9 Δεκεμβρίου, 2018 by admin Δεν υπάρχουν Σχόλια\nΚαι όλα αυτά σε μια χώρα “πρωταθλήτρια” στην παχυσαρκία!\nPosted on 19 Ιανουαρίου, 2020 Δεν υπάρχουν Σχόλια\nΝΑ ΔΥΝΑΜΩΣΕΙ Η ΑΛΛΗΛΕΓΓΥΗ ΣΕ ΠΡΟΦΥΓΕΣ ΚΑΙ ΜΕΤΑΝΑΣΤΕΣ ΠΑΛΕΥΟΥΜΕ ΓΙΑ ΤΟ ΔΙΚΑΙΩΜΑ ΣΤΗ ΜΟΡΦΩΣΗ ΟΛΩΝ ΤΩΝ ΠΑΙΔΙΩΝ Συνάδελφοι – ισσες: Στη συνεδρίαση του ΔΣ Εκπ/κών Π.Ε. στις 11/12/2019 κι αφού συντονισμένα η πλειοψηφία του ΔΣ ( ΔΑΚΕ – ΣΥΡΙΖΑ – ΔΗΣΥ) συνέχισε αμετακίνητα την καταψήφιση των προτάσεών μας[…]


Με μεγάλη επιτυχία πραγματοποιήθηκε η εκδήλωση του Ιατρείου Κοινωνικής Αλληλεγγύης Ιλίου για τα 4 χρόνια λειτουργίας του. Στην κατάμεστη αίθουσα εκδηλώσεων του Δημαρχείου Ιλίου, μίλησαν γιατροί, νοσηλευτές, αλληλέγγυοι και συλλογικότητες της περιοχής. Το μεγαλύτερο κομμάτι του κόσμου που παρεβρέθηκε στην εκδήλωση ήταν ασθενείς που είχαν λάβει τη φροντίδα του Κοινωνικού Ιατρείου.\nΗ σ. Δώρα από τη γραμματεία του ιατρείου άνοιξε την εκδήλωση παρουσιάζοντας έναν απολογισμό από τα 4 χρόνια λειτουργίας του ιατρείου, στη διάρκεια των οποίων σχεδόν 2500 συνάνθρωποί μας έχουν λάβει ιατρική και φαρμακευτική βοήθεια απο το ιατρείο. Από το βιβλίο επισκεπτών προκύπτει ότι δεχόμαστε 60 - 70 επισκέψεις το μήνα, ενώ κάποιους μήνες φθάνουν τους 80. Αν σκεφτούμε ότι λειτουργούμε μόνο 8 μέρες το μήνα βλέπουμε ότι εξυπηρετείται μεγάλος αριθμός ανθρώπων υποδεικνύοντας το τεράστιο πρόβλημα που υπάρχει στην υγεία. Το Ιατρείο στεγάζεται στον Ανοιχτό Κοινωνικό Χώρο Ιλίου και λειτουργεί κάθε Δευτέρα και Τετάρτη και εκτάκτως επιπλέον ημέρες όταν χρειάζεται. Σ' αυτό προσφέρουν αφιλοκερδώς τις υπηρεσίες τους περίπου 15 γιατροί διαφόρων ειδικοτήτων.\nΌλο αυτό το χρονικό διάστημα το Ιατρείο Ιλίου παράλληλα συμμετείχε ή διοργάνωνε πολλές κοινωνικές δράσεις π.χ. Κοινωνική Κουζίνα – Διαμαρτυρία στο Υπουργείο Υγείας - Υποστήριξη Προσφύγων. Έχουμε επισκεφθεί πολλές φορές καταλήψεις που φιλοξενούν πρόσφυγες προσφέροντάς τους ιατρική φροντίδα, φάρμακα και ρούχα –\nΠροσπάθεια δημιουργίας Συντονισμού Ιατρείων/Φαρμακείων Κοινωνικής Αλληλεγγύης και πολλές άλλες δράσεις.\nΟ γιατρός Δημήτρης Γεωργίου αναφέρθηκε στους λόγους δημιουργίας του κοινωνικού ιατρείου. Απο το 2008 με το ξέσπασμα της παγκόσμιας κρίσης η δημόσια δαπάνη για την υγεία από 22 δις ευρώ, μειώθηκε το 2014 σε 7 δις ευρώ. Τότε η κυβέρνηση Σαμαρά - Βενιζέλου εκτελεστής των μνημονίων της Ευρωπαϊκής Ένωσης απέλυσε 3000 από τους 5500 γιατρούς του ΙΚΑ δημιουργώντας μια πρωτοφανή ανθρωπιστική και υγιειονομική κρίση. Σε αυτές τις συνθήκες έκλεισαν και στο τοπικό υποκατάστημα του Ιλίου οι διοικητικές υπηρεσίες χωρίς να πέσει ντουφεκιά με την ανοχή και αδράνεια της δημοτικής αρχής.\nΈτσι προέκυψε η ιδέα και η ανάγκη δημιουργίας του κοινωνικού ιατρείου Iλίου. Παλεύουμε, τόνισε,\n* ενάντια σ' αυτούς που καταστρέφουν την ζωή μας για δωρεάν, δημόσια, υψηλού επιπέδου υγεία για κάθε κάτοικο αυτής της χώρας, ασφαλισμένο, ανασφάλιστο, άνεργο, εργαζόμενο, νεολαίο, μετανάστη, πρόσφυγα.\nΝα σταματήσει η κατεδάφιση της δημόσιας, λαϊκής υγείας.\n* πρωτοβάθμια φροντίδα υγείας με καθολική ισότιμη πρόσβαση όλων των κατοίκων. ΟΧΙ στο γκέιτ κιπιγκ\n* Έξω οι επιχειρηματίες από την υγεία.\n* Συντασσόμαστε ως κοινωνικό ιατρείο με τους αγώνες των εργαζομένων για αυξήσεις μισθών και συντάξεων ενάντια σε κάθε περικοπή που απεργάζεται η κυβέρνηση τώρα ή στο άμεσο μέλλον.\nΣτοπ στην φορο-λεηλασία των λαϊκών στρωμάτων, να φορολογηθεί το κεφάλαιο.\nΚατάργηση όλων των λαοκτόνων μνημονιακών νόμων που αφορούν την υγεία και όχι μόνο.\nΠαύση πληρωμών στους ντόπιους και ξένους τοκογλύφους.\nΟ γιατρός Θυμιος Μουρκογιάννης (διευθυντής του ΙΚΑ της περιοχής) ο οποίος συμμετέχει ενεργά στο Ιατρείο Κοινωνικής Αλληλεγγύης Ιλίου τόνισε τη σημασία λειτουργίας του ιατρείου καθώς και την ανάγκη να στηριχθεί αυτή η προσπάθεια ακόμα περισσότερο. Είναι χαρακτηρστικό ότι πολλοί ασθενείς λόγω των σημαντικών ελλείψεων στην δημόσια Υγεία βρίσκουν βοήθεια στο ιατρείο κοινωνικής αλληλεγγύης.\nΟ ψυχίατρος Θεόδωρος Μεγαλοοικονόμου μίλησε για την έξαρση των ψυχικών νοσημάτων ως αποτέλεσμα της κρίσης, της ανεργίας και των μνημονιακών πολιτικών όλα αυτά τα χρόνια. Απέναντι στην ψυχολογία της απελπισίας και της απομόνωσης, εμείς πρέπει να προτάξουμε την ψυχολογία της αντίστασης. Τα νευρωτικά συμπτώματα, το άγχος, η κατάθλιψη και οι αϋπνίες αντιμετωπίζονται μόνο με την αντίσταση μέσα από συλλογικότητες απέναντι στις συνθήκες που μας καταπιέζουν και αυτό έχει αποδειχθεί στην πράξη από τον καιρό της Κατοχής με την εαμική αντίσταση.\nΗ εκδήλωση έκλεισε με ζωντανή μουσική με τον Δημήτρη Ραμόν, και στη συνέχεια με τον σ. Γρηγόρη και την Ελεονόρα με την κιθάρα της που μας χάρισαν μια όμορφη μουσική βραδιά.


RADAR: Ο ΑΓΡΥΠΝΟΣ ΦΡΟΥΡΟΣ: ΔΙΕΘΝΗΣ ΠΟΛΙΤΙΚΗ - ΔΙΕΘΝΕΙΣ ΚΑΤΣΑΠΛΙΑΔΕΣ: Οχι δάκρυα για τον Jeremy..\nΔΙΕΘΝΗΣ ΠΟΛΙΤΙΚΗ - ΔΙΕΘΝΕΙΣ ΚΑΤΣΑΠΛΙΑΔΕΣ: Οχι δάκρυα για τον Jeremy..\nΜετά τον θρίαμβο του Boris Johnson, ο κύριος Corbyn δεν έχει άλλη επιλογή από την επιστροφή στο σπίτι του.\nΝιώθεις συνήθως ένα είδος συμπάθειας για τον ηττημένο, ακόμα και αν σου ήταν σφόδρα αντιπαθής στις “εποχές της δόξας”.\nΟ Αλέξης Τσίπρας υπήρξε μια από τις εξαιρέσεις στον κανόνα. Ο JC είναι μια άλλη.\nΜια δυσοσμία απλώνεται στην διεθνή πολιτική σκηνή, από ενάρξεως προεδρίας Trump και εντεύθεν. Αφορά στην “ανθρωπιστική” ρητορεία περί το μεταναστευτικό, γεμάτη βαρύγδουπες φράσεις στερούμενες νοήματος.\nΠρόσφατο παράδειγμα, η εμφάνιση στο Glastonbury του Jeremy Corbyn, ηγέτη του Εργατικού Κόμματος, ενός συνολικά αξιοθρήνητου ανθρώπου.\nΟ Jeremy έτυχε αποθέωσης από το πλήθος των ροκ φαν, εκστομίζοντας φράσεις όπως “όλοι οι μετανάστες έχουν θέση στην κοινωνία μας”. “Κάποιοι είναι …λίγο διαφορετικοί”, έσπευσε να συμπληρώσει, “όμως η διαφορετικότητα είναι πηγή γνώσης και έμπνευσης”. Για να συγκεφαλαιώσει με το σύνθημα: “We need to build bridges, not walls!!!”\nΟ κύριος Corbyn δεν θέλει τοίχους. Θέλει να κτίσει γέφυρες ανάμεσα στα zombie crowds των failed states και τις δυτικές κοινωνίες που βρίσκονται σε διαδικασία αποσύνθεσης.\nΌπως συμβαίνει με όλους του είδους του, ο λόγος του είναι ανυποχώρητα οραματικός, γεμάτος ρομαντικές κορώνες. Αντί πολιτικών επιχειρημάτων επικαλείται στίχους ποιητών όπως ο Shelley.\nΕκείνο άλλωστε, εκτός των άλλων, που διαφεύγει από τον Jeremy και τους ομοίους του, είναι ότι...\nη “αισθητική”, η “ηθική” και ο …Shelley, έχουν δώσει τη θέση τους στον οχετό των social media.\nΕτικέτες ΑΓΓΛΙΑ, ΔΙΕΘΝΕΙΣ ΗΛΙΘΙΟΙ, ΜΕΓΑΛΗ ΒΡΕΤΑΝΙΑ, ΠΑΠΑΧΑΤΖΗΣ


Και ανόητοι και εκβιαστές | Liberal.gr\nΟ Νίκος ο Παππάς είναι ένας χαλαρός τύπος. Ποιος δεν θυμάται την φωτογραφία που τον απεικονίζει βυθισμένο στην πολυθρόνα του, με κουτσαβάκικο σταυροπόδι, να συζητά με τους θεσμούς!\nΠροχθές, ακούγοντας την περιβόητη ηχογραφημένη συνομιλία, οι περισσότεροι από εμάς αναρωτηθήκαμε για ποιο λόγο το δεξί χέρι του Τσίπρα άνοιξε την ψυχή του σε έναν άνθρωπο που δεν ήταν και κανένα «παιδάκι». Διαχειριζόταν εκατοντάδες εκατομμύρια πελατών του σε όλο τον κόσμο και είχε τις διασυνδέσεις του, ενώ γνώριζε ένα άγριο διωγμό από το 2010 από την ψεκασμένη Δεξιά.\nΘεωρούσαν πως ο Σ.Μιωνή επένδυε χρήματα της Μαργαρίτας Παπανδρέου, κάτι που αποδείχθηκε ψευδές και τιμωρήθηκαν οι συκοφάντες.\nΟ Ν.Παππάς, τον Μάιο του 2016 αισθανόταν πανίσχυρος. Οκτώ μήνες μετά την δεύτερη νίκη του ΣΥΡΙΖΑ στις εκλογές, ουδείς πίστευε πως θα ερχόταν ημέρες χαλεπές. Το μόνο μέλημα των στελεχών των ΣΥΡΙΖΑΝΕΛ ήταν πώς θα οικοδομήσουν το δικό τους μπλοκ εξουσίας.\nΕίχαν και το μαχαίρι και το καρπούζι. Είχαν σχεδόν όλους τους ολιγάρχες με το μέρος τους και είχαν και την ισχύ της εκτελεστικής εξουσίας. Συγχρόνως, σχεδίαζαν πώς θα ολοκληρώσουν την πολιτική κυριαρχία τους ελέγχοντας τα «βοθροκάναλα» της διαπλοκής.\nΣυνεπώς, ο Νίκος ο Παππάς, αμέριμνος μέσα στην παντοδυναμία του, έκανε την εξομολόγηση του στον Σ.Μιωνή. Οι επόμενες εκλογές ήταν μακριά και μέχρι τότε θα είχαν εξουδετερώσει με «κάθε τρόπο» την Νέα Δημοκρατία του Κυριάκου Μητσοτάκη.\nΣε αυτό το κλίμα ευφορίας ο Νίκος ο Παππάς και η υπόλοιπη ηγετική ομάδα του ΣΥΡΙΖΑ δεν υπολόγισαν έναν παράγοντα που τελικά στάθηκε εμπόδιο στους σκοτεινούς σχεδιασμούς τους.\nΤην δική τους γελοιότητα και ανοησία.\nΓιατί για να σχεδιάσεις και να εκτελέσεις με επιτυχία την ολοκληρωτική πολιτική επικράτηση σου, απαιτούνται ικανότητες-- που όπως αποδείχτηκε λίγους μήνες μετά, με τις τηλεοπτικές άδειες-- δεν τις διέθεταν.\nΑυτοί οι άνθρωποι ήταν εντελώς «της πλάκας». Όντως έριξαν το μαγαζάκι τους έξω. Το χρεοκόπησαν.\nΜέσα στην αλαζονεία τού 2016 τους διέφυγε κάτι ακόμα, πολύ σημαντικό. Πως στις δημοκρατίες είθισται να διεξάγονται εκλογές και εκεί πληρώνονται όλα τα λάθη που τυχόν έχουν διαπραχθεί την προηγούμενη περίοδο.\nΚαι λησμόνησαν και κάτι άλλο. Πως ο χρόνος κυλά πολύ γρήγορα και έτσι το μακρινό τότε 2019, έφτασε χωρίς να το καταλάβουν.\nΗ ηγετική ομάδα του ΣΥΡΙΖΑ αγνοούσε την λατινική έκφραση «sic transit gloria mundi», καθώς ήταν μεθυσμένη από την αίσθηση της παντοδυναμίας της.\nΣήμερα, είμαι σίγουρος, πως ο Νίκος ο Παππάς θα έχει μετανιώσει για την, εκ βαθέων, συζήτηση του με τον Σ.Μιωνή και γι΄αυτό έτρεξε χθες, δρομαίως, στην Ισραηλινή πρεσβεία για να περισώσει ό,τι μπορεί να περισωθεί.\nΣήμερα καθίσταται σαφές πλέον, πως ο ΣΥΡΙΖΑ εκτός από ένα συνονθύλευμα μαρξιστών ιδεοληπτικών ήταν συγχρόνως και ένα τσούρμο ανικάνων ανθρώπων.\nΟ ερασιτεχνικός σχεδιασμός των τηλεοπτικών αδειών με το περίφημο Ινστιτούτο της Φλωρεντίας, η βλακώδης συνωμοσία της Novartis, η παιδαριώδης κατασκευή δήθεν δορυφορικών φωτογραφιών για την τραγωδία στο Μάτι, όλα αυτά φανερώνουν ανθρώπους που στερούνται της κοινής λογικής.\nΑκόμα και η χθεσινή δήλωση του Α.Τσίπρα πως η υπόθεση Παππά—Μιωνή προέκυψε για να καλύψει την οικονομική καταστροφή στην οποία μας οδηγεί η κυβέρνηση, αποδεικνύει πως δεν έχουν καταλάβει τίποτα.\nΟι Συριζαίοι είναι οι καλύτεροι «πελάτες» της Νέας Δημοκρατίας. Να τους προσέχετε εκεί στο Μοσχάτο.


Transcense, το app για άτομα με προβλήματα ακοής - χωρίς νοηματική\nTranscense, το app για άτομα με προβλήματα ακοής – χωρίς νοηματική\nΌταν η τεχνολογία έρχεται να λύσει τα χέρια σε ανθρώπους με ειδικά προβλήματα υγείας τότε αυτό μόνο θετικό μπορεί να θεωρηθεί. Αυτό που κάνει το νέο project που ζητά χρηματοδότηση στο Indiegogo, είναι να μεταφράζει με ακρίβεια συζητήσεις και σε πραγματικό χρόνο για άτομα με προβλήματα ακοής.\nΤο app ονομάζεται Transcense και σύμφωνα με τους δημιουργούς του, τα άτομα με προβλήματα ακοής δεν αντιμετωπίζουν δυσκολίες σε συζητήσεις 2 ατόμων διότι μπορούν να διαβάσουν τα χείλη, όταν όμως βρίσκονται σε συζητήσεις με περισσότερα άτομα, τότε υπάρχει πρόβλημα. Τα άτομα αυτά δεν μπορούν να συμμετάσχουν σε μεγάλες παρέες ή τηλεδιασκέψεις.\nΤο Transcens έρχεται να λύσει το πρόβλημα καθώς αντιλαμβάνεται τις ομιλίες διαφορετικών ατόμων και τις μετατρέπει σε γραπτό λόγο με διαφορετικά χρώματα ανάλογα με το ποιος μιλάει. Επομένως κωφοί και άτομα με προβλήματα ακοής μπορούν να ακολουθήσουν τη συζήτηση που γίνεται και να λάβουν μέρος πιο εύκολα.\nΟι ιδρυτές του ζητούν μέσω του Indiegogo 25.000 δολάρια για να αναπτύξουν περισσότερο την εφαρμογή. Έχουν καταφέρει να φτάσουν στα 6.135 δολάρια και απομένουν ακόμη 29 μέρες. Το Transcense βρίσκεται σε φάση private beta για Android συσκευές και οι δημιουργοί του θέλουν να δημιουργήσουν iOS και web version.\nΔείτε το project στο Indiegogo


Ειδήσεις RPG Indivisible\nMonday, 23 Sep 2019 | in RPG | Γράφτηκε από τον Μάνος Γρυπάρης | (4 σχόλια)\nΝέο τρέιλερ με λεπτομέρειες της ιστορίας. [UPDATE]\n[Αρχική δημοσίευση: 2/7/15] Η εταιρεία ανάπτυξης Lab Zero Games, γνωστή για το Skullgirls, ανακοίνωσε ένα Action RPG με την ονομασία Indivisible.\nΣε αυτό θα πρωταγωνιστεί η Ajna, ένα κορίτσι που ξεκινάει ταξίδι για να ανακαλύψει την αλήθεια πίσω απ' τις μυστηριώδεις δυνάμεις της. Κατά την διάρκεια του ταξιδιού της, θα έχει την παρέα πολλών ηρώων, θα κερδίζει νέα abilities και εξερευνώντας τα 2D περιβάλλοντα θα δίνει μάχες με διάφορα είδη εχθρών.\nΤο Indivisible αποτελεί προϊόν έμπνευσης από games τύπου Valkyrie και Super Metroid, με ξεχωριστούς χαρακτήρες και Ασιατική μυθολογία. To soundtrack έχει αναλάβει ο συνθέτης του Secret of Mana, Hiroki Kikuta.\nΣύντομα θα υπάρξει καμπάνια στο Indiegogo ώστε το project να χρηματοδοτηθεί μέσω crowdfunding.\n[UPDATE: 06/10/15] Η Lab Zero, η ομάδα που κρύβεται πίσω από την δημιουργία του Skullgirls είχε καταφέρει να ολοκληρώσει την ανάπτυξή του με τη βοήθεια του crowdfunding site, Indiegogo. Με το budget που συγκέντρωσε κατάφερε ακόμα να παρέχει συνεχή updates, DLC, αλλά και να κάνει port το 2D Fighter σε νέες κονσόλες. Η ίδια ομάδα λοιπόν, θέλει και πάλι τη βοήθεια του κόσμου για να χρηματοδοτήσει το επόμενο της project.\nΗ εταιρεία έχει θέσει ως στόχο στο Indiegogo τα 1,5 εκατομμύρια δολάρια ενώ παράλληλα ανακοίνωσε ότι έχει κλείσει συμφωνια με την 505 Games για να εκδόσει το Indivisible. Το συνολικό budget υπολογίζεται στα 4 εκατομμύρια δολάρια και η 505 Games διατίθεται να συμπληρώσει τα υπόλοιπα αν η Lab Zero συγκεντρώσει τα πρώτα 1,5 εκατομμύρια μέσω του Indiegogo.\nΠαρακάτω μπορείτε να δείτε το πρώτο campaign βίντεο που δημοσίευσε η Lab Zero.\nΑκολουθεί ένα βίντεο που παρουσιάζει το gameplay του παιχνιδιού σε μια πρώιμη μορφή.\n[UPDATE 2: 2/6/17 - Διάθεση για το Switch] Η Lab Zero ανακοίνωσε ότι το Indivisible θα κυκλοφορήσει και για το Switch.\nΠέρα από τα PC, PS4 και Xbox One, το ενδιαφέρον 2D Action RPG της Lab Zero θα διατεθεί και στην κονσόλα της Nintendo, τόσο σε retail, όσο και σε ψηφιακή μορφή. Ωστόσο, δεν έχει γίνει γνωστό ποια χαρακτηριστικά του Switch θα εκμεταλλεύεται, όπως για παράδειγμα το HD Rumble.\nΌσον αφορά το gameplay, το side-scrolling Platform/RPG θα σας επιτρέπει να πραγματοποιήσετε όλες τις γνωστές κινήσεις, όπως άλμα, σκύψιμο και dash, ενώ το σύστημα μάχης θα θυμίζει αυτό του Valkyrie Profile. Στον τεχνικό τομέα, ξεχωρίζουν τα animations που έχουν δουλευτεί στο χέρι και το soundtrack που έχει επιμεληθεί ο συνθέτης του Secret of Mana Hiroki Kikuta, καθώς και το εισαγωγικό βίντεο που έχει αναλάβει να δημιουργήσει το γνωστό anime studio Trigger. Αξίζει να σημειωθεί επίσης ότι το campaign θα έχει διάρκεια 20-30 ώρες.\n[UPDATE 3: 9/6/18 - Νέο τρέιλερ πριν την E3] Κυκλοφόρησε νέο τρέιλερ για το Indivisible εν όψει της E3 2018.\nΤο επερχόμενο Action-RPG της Lab Zero Games απέκτησε ένα νέο τρέιλερ στο οποίο βλέπουμε τους ενισχυμένους μηχανισμούς μάχης, νέους εχθρούς, διάφορα quests και αρκετούς playable χαρακτήρες. Οι τρεις νέοι χαρακτήρες που βλέπουμε είναι οι Nuna, Latigo και Baozhai.\nΤο Indivisible θα κυκλοφορήσει μέσα στο 2019 για PC, PS4, Xbox One και Switch.\n[UPDATE 4: 11/4/19 - Combat System] To Indivisible έχει νέο Gameplay video στο οποίο βρίσκουμε στοιχεία για το σύστημα μάχης. Όπως θα δείτε στο βίντεο που ακολουθεί, το Indivisible έχει σαφείς επιρροές από το Skullgirls της developer Lab Zero Games.\n[UPDATE 5: 10/8/19 - Ημερομηνία κυκλοφορίας] Η εταιρεία ανάπτυξης Lab Zero Games, ανακοίνωσε ότι το Indivisible θα κυκλοφορήσει στις 8 Οκτωβρίου. Χθες ανακοινώθηκε ότι την ίδια ημέρα θα δούμε και το Trine 4.\nΤο παιχνίδι είναι διαθέσιμο για προπαραγγελία στο Steam στην τιμή των 40 ευρώ. Δείτε το τρέιλερ:\n[UPDATE 6: 23/9/10 - Νέο τρέιλερ] Κατά την διάρκεια του Anime Expo, είδαμε νέο cinematic τρέιλερ για το Indivisible. Το τρέιλερ αυτό περιλαμβάνει αρκετά σημαντικά στοιχεία της ιστορίας του Indivisible οπότε θα σας προτείναμε να το αποφύγετε σε περίπτωση που δεν θέλετε κανένα spoiler.\nΔιαβάστε το review του Skullgirls. Συζητήστε για το Indivisible σε αυτό το forum topic.\n#1 +1 akiszax (Level 21) 04/07/2015 23:17\nΕνδιαφέρων φαίνεται, αφού η Lab Zero Games έκανε δουλίτσα με το Skullgirls . Αν και 2D περιβάλλον αναμένουμε να το δούμε.\n#2 supermario644ever (Level 20) 05/07/2015 10:55\nΕνδιαφέρον και καλό μου φαίνεται\n#3 An arrow in the knee (Level 22) 06/10/2015 14:27\nΚαθολου,μα καθολου αδιαφορο παιχνιδι.Τα ιαπωνεζικα horror στοιχεια στους εχθρους το κανουν ακομα ποιο ελκυστικο.Καλη του επιτυχια!\n#4 ashbringer (Level 25) 07/10/2015 18:09\nΠολύ ωραία τα γραφικά του για το είδος του και ενδιαφέρουσες μάχες.


«Μερικές φορές κλαίω για εσένα μικρούλι». Το συγκινητικό γράμμα μιας μαμάς! - Mothersblog.gr\n22 Ιαν 2015\tΜΑΜΑ\nΜερικές φορές κλαίω γιατί το δέρμα σου είναι τόσο απαλό, τα μάτια σου τόσο λαμπερά, η ψυχή σου είναι τόσο φρέσκια και η καρδιά σου τόσο ανοιχτή... και λυπάμαι. Λυπάμαι που η αθωότητά σου θα θρυμματιστεί από τις σκληρές αλλά απαραίτητες εμπειρίες, γιατί όσο κι αν σε βλέπω σαν άγγελο είσαι τόσο άνθρωπος όσο είμαστε όλοι μας.\nΜερικές φορές κλαίω γιατί συχνά χρειάζεσαι βοήθεια σε πράγματα που εγώ δεν μπορώ να βοηθήσω και το να μη μπορεί ένας γονιός να βοηθήσει το παιδί του - τώρα το κατάλαβα- είναι τρομακτικό!\nΚΛΑΙΩ ΓΙΑ ΕΣΕΝΑ ΜΙΚΡΟΥΛΙ\nΜΕΡΙΚΕΣ ΦΟΡΕΣ ΚΛΑΙΩ ΓΙΑ ΕΣΕΝΑ\nΓΡΑΜΜΑ ΠΡΟΣ ΤΟ ΜΩΡΟ ΜΟΥ\nΓΡΑΜΜΑ ΜΑΜΑΣ ΠΡΟΣ ΤΟ ΜΩΡΟ ΤΗΣ


Κοροναϊός – CEBR : Πώς θα επηρεάσει η πανδημία την παγκόσμια οικονομία τα επόμενα χρόνια - News Facts\nΑρχική Κόσμος Κοροναϊός – CEBR : Πώς θα επηρεάσει η πανδημία την παγκόσμια οικονομία...\nΗ Κίνα θα ξεπεράσει τις ΗΠΑ και θα γίνει η μεγαλύτερη οικονομία στον κόσμο έως το 2028, πέντε χρόνια νωρίτερα από ό,τι είχε προβλεφθεί, σύμφωνα με έκθεση βρετανικού ερευνητικού κέντρου.\nΗ «επιδέξια» διαχείριση του κοροναϊού από την Κίνα θα ενισχύσει τη σχετική ανάπτυξή της σε σύγκριση με τις ΗΠΑ και την Ευρώπη, σύμφωνα με το βρετανικό Κέντρο Οικονομικής και Επιχειρηματικής Έρευνας (CEBR). Εν τω μεταξύ, η Ινδία αναμένεται να γίνει η τρίτη μεγαλύτερη οικονομία έως το 2030.\nΌπως αναφέρει το BBC, το CEBR δημοσιεύει κάθε χρόνο στις 26 Δεκεμβρίου τις εκτιμήσεις του για 195 οικονομίες, προβλέποντας το πραγματικό ΑΕΠ, τον πληθωρισμό και τις ισοτιμίες για τα επόμενα 15 χρόνια.\nΕκτόξευση της Κίνας\nΣύμφωνα με τις φετινές εκτιμήσεις, η Κίνα ανέκαμψε γρήγορα από τις συνέπειες του κοροναϊού και θα έχει ανάπτυξη της τάξεως του 2% το 2020, Έτσι, θα γίνει η μοναδική μεγάλη οικονομία που θα αναπτυχθεί φέτος και θα μειώσει τη διαφορά με τις ΗΠΑ.\nΣυγκεκριμένα, η έκθεση εκτιμά ότι έπειτα από μία ισχυρή ανάκαμψη από την πανδημία το 2021, η αμερικανική οικονομία θα αναπτυχθεί κατά περίπου 1,9% ετησίως από το 2022 έως το 2024 και μετά θα επιβραδύνει στο 1,6% τα επόμενα χρόνια. Από την άλλη, η κινεζική οικονομία αναμένεται να αναπτύσσεται κατά 5,7% ετησίως μέχρι το 2025 και κατά 4,5% από το 2026 έως το 2030.\nΤο μερίδιο της Κίνας στο παγκόσμιο ΑΕΠ έχει αυξηθεί από 3,6% το 2000 σε 17,8% το 2019 και θα συνεχίσει να αυξάνεται, αναφέρει η έκθεση. Θα ξεπεράσει το κατά κεφαλήν όριο των 12.536 δολαρίων για να γίνει χώρα υψηλού εισοδήματος έως το 2023.\nΑκόμη κι έτσι, το βιωτικό επίπεδο στην Κίνα θα παραμείνει πολύ χαμηλότερο σε σύγκριση με τις ΗΠΑ και τις ευρωπαϊκές χώρες. Στις ΗΠΑ, το μέσο κατά κεφαλήν εισόδημα είναι λίγο πάνω από 63.000 δολάρια, ενώ στη Βρετανία είναι περίπου 39.000 δολάρια.\nΤρίτη οικονομία η Ινδία έως το 2030\nΣτην έκθεσή του, το CEBR εκτιμά ότι η αποχώρηση της Βρετανίας από την ΕΕ δεν θα εμποδίσει τη χώρα -που πιθανότατα θα είναι η 5η μεγαλύτερη οικονομία του κόσμου το 2020- να είναι ανάμεσα σε εκείνες με τις καλύτερες επιδόσεις τα επόμενα 15 χρόνια.\nΑπό την άλλη, η Ινδία, η οποία ξεπέρασε το 2019 τη Βρετανία για να γίνει η πέμπτη μεγαλύτερη οικονομία, υποχώρησε ξανά λόγω του αντίκτυπου της πανδημίας. Όμως, σύμφωνα με το CEBR θα ξεπεράσει ξανά τη βρετανική οικονομία, ενώ το 2027 η Ινδία θα αφήσει πίσω της τη Γερμανία και το 2030 την Ιαπωνία, για να γίνει η τρίτη μεγαλύτερη οικονομία στον κόσμο.\nΗ μεγαλύτερη ετήσια πτώση ΑΕΠ από τον Β’ Παγκόσμιο Πόλεμο\nΣυνολικά, το παγκόσμιο ΑΕΠ αναμένεται να υποχωρήσει κατά 4,4% φέτος, ποσοστό που αποτελεί τη μεγαλύτερη ετήσια πτώση από τον Β’ Παγκόσμιο Πόλεμο.\n«Η μεγάλη είδηση σε αυτή την πρόβλεψη είναι η ταχύτητα της ανάπτυξης της κινεζικής οικονομίας» δήλωσε ο Ντάγκλας ΜακΓουίλιαμς, αναπληρωτής πρόεδρος του CEBR.\n«Αναμένουμε ότι θα ξεπεράσει τις ΗΠΑ πέντε χρόνια νωρίτερα από ότι πιστεύαμε πέρυσι» επεσήμανε και σημείωσε ότι και άλλες ασιατικές οικονομίες έχουν «εκτιναχθεί» στις προβλέψεις τους.\n«Ένα μάθημα για εκείνους που χαράσσουν την πολιτική στη Δύση- οι οποίοι τα πήγαν σχετικά άσχημα κατά τη διάρκεια της πανδημίας- είναι ότι πρέπει να δίνουν μεγαλύτερη προσοχή στο τι συμβαίνει στην Ασία, αντί να κοιτάνε από την άλλη» δήλωσε ο ΜακΓουίλιαμς.\nΠροηγούμενο άρθροΝάντια Γιαννακοπούλου: Ο Μάξιμος Μουμούρης ήταν ο παιδικός μου έρωτας(VIDEO)\nΓέφυρα 2: Στους δανειστές το σχέδιο – Oι δικαιούχοι και το ύψος της επιδότησης δανείου


PATRINAKI: ΑΠΟΚΛΕΙΣΤΙΚΟ : ΣΤΗΝ ΠΑΤΡΑ ΟΙ ΠΑΡΑΚΤΙΟΙ ΜΕΣΟΓΕΙΑΚΟΙ ΑΓΩΝΕΣ 2019 !!!\nΑΠΟΚΛΕΙΣΤΙΚΟ : ΣΤΗΝ ΠΑΤΡΑ ΟΙ ΠΑΡΑΚΤΙΟΙ ΜΕΣΟΓΕΙΑΚΟΙ ΑΓΩΝΕΣ 2019 !!!\nΗ πρώτη διοργάνωση των Παράκτιων Αγώνων (Mediterranean Beach Games) έγινε το 2015 στην Πεσκάρα της Ιταλίας και εμφάνισαν μεγάλο ενδιαφέρον σε σχέση με τους παραδοσιακούς Μεσογειακούς Αγώνες. Ποια οφέλη θα υπάρξουν για την Πάτρα;\nΔεύτερον, θα πέσουν στην τοπική αγορά, κάποια χρήματα, περίπου 3 εκατομμύρια ευρώ, για τη διοργάνωση των Αγώνων. Και αυτό είναι μια οικονομική ανάσα.\nΕίναι λοιπόν ευκαιρία οι Παράκτιοι ώστε να ξαναμπεί η Πάτρα στο πεδίο διεκδίκησης μεγάλων διεθνών διοργανώσεων.\nΆλλωστε ήδη είναι γνωστό ότι στην Πάτρα το 2018 θα φιλοξενηθούν ένα Ευρωπαϊκό Πρωτάθλημα Τοξοβολίας και ένα Ευρωπαϊκό Πρωτάθλημα Ιστιοπλοϊας. Όπως καταλαβαίνετε, αν πάρουμε τους Παράκτιους Μεσογειακούς του 2019, η πόλη επιστρέφει δυναμικά στο πεδίο των διεθνών διοργανώσεων. Και αυτό το θεωρώ πολύ σημαντικό για την περιοχή.


Μην περιμένεις κάποιος από αυτούς τους άντρες του ζωδιακού να σε βάλει πάνω από όλα | Gossip-tv.gr\nΈχει άλλη αντίληψη για τις σχέσεις και τον έρωτα\nΑν κάνεις σχέση με τα συγκεκριμένα ζώδια να περιμένεις να περάσεις σχετικά δύσκολα. Δεν είναι ούτε εύκολοι άνθρωποι, ούτε και τόσο… δοτικοί. Δεν είναι ρομαντικοί και βάζουν τον εαυτό τους πάνω από όλα και όλες. Δεν είναι θέμα εγωισμού, θέμα καλοπέρασης ή και βολέματος. Απλά, έχουν άλλη αντίληψη για τις σχέσεις και τον έρωτα.\nΕίναι το πρώτο ζώδιο στην σχετική μας λίστα και όχι άδικα. Ο Υδροχόος είναι στον κόσμο του. Αυτό το ξέρουν και οι πέτρες. Είναι το ζώδιο αυτό που ακόμα και σε σχέση να είναι, λειτουργεί λες και δεν είναι... μαζί σου. Δεν θα σου δώσει τον ρομαντισμό και την προσοχή που μπορεί να ήθελες από την ερωτική σου σχέση. Δεν θα σου κάνει χατίρια, ούτε θα σε γεμίσει λουλούδια. Θα θέλει να τον αφήνεις όσο μπορείς μόνο και ελεύθερο να κάνει την ζωή του. Και δεν εννοούμε να σε απατήσει. Εννοούμε ότι θα αφιερώνει περισσότερο χρόνο σε φίλους και ενδιαφέροντα, παρά σε εσένα. Εσύ θα δίνεις και εκείνος... θα παίρνει.\nΟ Τοξότης αν και... όταν δεσμευτεί, είναι δεδομένο ότι θα προσπαθήσει να διατηρήσει την ελευθερία και την ανεξαρτησία που είχε και πριν τη σχέση. Μοιάζει πάρα πολύ με τον Υδροχόο στο κομμάτι αυτό. Είναι και εκείνος στον κόσμο του, ζει για την πάρτη του και μόνο. Δεν είναι εγωιστής, απλώς δεν είναι δοτικός. Δεν είναι τσιγκούνης, αλλά και δεν του βγαίνει να είναι και ρομαντικός ή ευαίσθητος και αγκαλίτσας... Δεν θα ζήσεις μαζί του μια ερωτική ιστορία βγαλμένη από τα παραμύθια.